O aplikaciji - KnjigaPOLJA Poljoprivredni web softver\nWeb aplikacija KnjigaPOLJA 2.0\nKnjigaPOLJA je zamišljena kao ekspertski sistem za stručnu pomoć svima koji se bave poljoprivrednom proizvodnjom. Obuhvaćeno je: ratarstvo, voćarstvo, povrtarstvo i vinogradarstvo.\nSistem čini web aplikacija koja je projektovana kao alat za planiranje i praćenje svakodnevnih aktivnosti u poljoprivrednoj proizvodnji.\nSistem je potpuno grafički orijentisan što daje veliku preglednost. Sve proizvodne površine (table, parcele, plastenici, staklenici, itd) se prate na digitalnoj mapi koja Vam je dostupna na glavnom ekranu aplikacije. Imate mogućnost da sami beležite i grupišete sve proizvodne površine u zavisnosti od potreba Vaše proizvodnje. Na primer: tabla može biti sastavljena iz više parcela, staklenik može biti podeljen na više delova.\nSvakoj kulturi možete pridružiti određenu boju i sliku što obezbeđuje preglednost zasada na mapi.\nKnjigaPOLJA predstavlja značajnu pomoć u planiranju proizvodnje.\nOmogućava jednostavno analiziranje proizvodnih aktivnosti i praćenje ostvarenih rezultata (prinosa), kao i troškova i prihoda za svaki segment svake aktivnosti pohranjenih u bazi podataka tokom prethodnih godina.\nGlavni ekran aplikacije organizovan je tako da pruži uvid u najbitnije podatke vezane za proizvodnju. Na ovom ekranu videćete sve otvorene proizvodne naloge, vreme preostalo do planiranog završetka naloga, očekivani termin završetka proizvodnje (isporuke proizvoda), spisak proizvodnih jedinica angažovanih u proizvodnji i digitalnu mapu na kojoj su ucrtane parcele, plastenici itd.\nOvde, takođe, možete ažurirati sve podatke vezane za proizvodne jedinice i proizvodne naloge.\nDeo glavnog ekrana zauzima digitalna mapa na kojoj možete ucrtati sve proizvodne površine. Svaka proizvodna površina označena je onom bojom kojom ste definisali kulturu koja je zasađena na ovoj proizvodnoj površini.\nU okviru jednog proizvodnog naloga beleže se sve aktivnosti koje su vezane za proizvodnju jedne kulture, od pripreme zemljišta preko đubrenja, setve, nege useva, berbe itd. Beleže se utrošeni sati rada mašina, vozila i ljudi, količina utrošenog repromaterijala i ostali troškovi (navodnjavanje, usluge trećeg lica, savetodavne aktivnosti, …).\nPored redovnih aktivnosti postoji mogućnost beleženja različitih zapažanja u toku procesa proizvodnje, koji su bitni za kasnije analize i planiranje proizvodnje.\nOpšti troškovi su svi oni troškovi koji nastaju u toku proizvodnje, ali nisu vezani za konkretne proizvodne aktivnosti.\nU delu aplikacije namenjenom evidenciji proizvodnih naloga postoji poseban deo za definisanje, evidentiranje i raspodelu ovakvih troškova.\nRecimo da je potrebno evidentirati savetodavne aktivnosti trećeg lica prema Vašem gazdinstvu. Veoma je lako uneti ovakav trošak i kroz koeficijent definisati način na koji će ovaj trošak opteretiti odabrane proizvodne naloge. Troškovi se mogu definisati kao godišnji, mesečni ili jednokratni.\nU toku proizvodnje često se dešava da se neke aktivnosti rade, tako reći, grupno tj. da se ista aktivnost radi u isto vreme za više različitih kultura.\nRecimo da je u pitanju đubrenje koja će se u toku jednog dana radi u više plastenika odnosno na više njiva, a u tim plastenicima imamo različite kulture (paradajz, papriku, zelenu salatu, …) tj. na njivama imamo različite žitarice (pšenica, raž, ječam, …).\nalign=“justify“>Ovo je veoma lako uraditi u delu aplikacije koji je namenjen zajedničkim aktivnostima na sličan način kao i kod raspodele opštih troškova.\nAktivnosti u okviru jednog proizvodnog naloga\nU okviru svakog proizvodnog naloga beleže se pojedinačne aktivnosti koje su vezane za konkretni proizvodni nalog. U zavisnosti od toga kako definišete poslove, aplikacija nudi grupe i podgrupe aktivnosti za koje se unosi utrošeno vreme, materijal i novac.\nU okviru proizvodnih naloga možete evidentirati i prihode koju su nastali od direktne prodaje dobara ili iz nekog drugog izvora ali su povezani sa konkretnim proizvodnim nalogom.\nImate jasan uvid u fakturisanu robu kao i u naplaćena potraživanja.\nGrafikoni i tabelarni pregled\nSvaki proizvodni nalog sadrži i tabelarni i grafički prikaz svih troškova i prihoda po različitim kategorijama.\nPored toga što na samom proizvodnom nalogu imate uvid u sve detalje proizvodnje jedne kulture na raspolaganje su Vam dati i različiti izveštaji koji omogućavanju uporedan prikaz svih podataka unetih u samu aplikaciju.\nIzveštaj setvene strukture daje Vam prikaz zasada svih kultura za tu firmu ili poljoprivredno gazdinstvo. Imate tabelarni i grafički prikaz, kao i prikaz ukupno iskorišćenog zemljišta.


Kineska novinska agencija Sinhua navodi da je šef kineske diplomatije Vang Ji u telefonskom razgovoru sa svojim iranskim kolegom Mohamadom DŽavadom Zarifom izjavio da dogovor nije "iskočio iz šina", ali da će se suočiti sa nekim "komplikovanim faktorima".\n"Nastavak sprovođenja nuklearnog sporazuma odgovornost je svih strana i zajednička želja međunarodne zajednice", rekao je Ji tokom razgovora.\nOn je naglasio da će sporazum pomoći u poštovanju međunarodnog režima neširenja nuklearnog naoružanja, održanju regionalnog mira i stabilnosti te rešavanju drugih "gorućih pitanja" širom sveta.\nTramp je juče iznio ultimatum da se "isprave katastrofalni pripusti u dogovoru, ili će se SAD povući".\nTramp: Uvodimo NOVE SANKCIJE Severnoj Koreji, Peking da izvrši pritisak\nLavrov: Moskva i Peking za očuvanje sporazuma o nuklearnom programu Irana\nPEKING NA NOGAMA Policija na svakom koraku, Kim Džong Un stigao u Kinu TREĆI PUT ove godine\n"BRANIĆEMO SVOJE INTERESE" Berze u Aziji oslabile, ali Kina se ne plaši trgovinskog rata


Kilijan će biti najplaćeniji igrač Madriđana\nIzgleda da je sve spremno za letnju transfer bombu u Madridu! Kilijan Mbape u ponedeljak je objavio da je doneo konačnu odluku o tome u kojem će klubu igrati naredne sezone, a nekoliko sati kasnije španska „Marka“ je objavila da je sjajni Francuz rekao definitivno DA madridskom Realu.\nUbrzo je stigla i još jedna potvrda te vesti. Naime, italijanski stručnjak za transfere Nikolo Skira objavio je detalje ugovora koji su na „Santijago Bernabeuu“ spremili za reprezentivca „trikolora“, koji bi trebalo da postane najplaćeniji fudbaler u ekipi Karla Anćelotija.\nČim stavi paraf na ugovor do 2027. godine sa „kraljevkim klubom“, na račun Mbapea će leći 40 miliona evra, koliko bi mogla da mu iznosti i godišnja plata tokom trajanja petogodišnjeg ugovora.\nNavodno, Kilijan će na „Bernabeuu“ imati zagarantovanih 30 miliona evra godišnje, dok će preostalih 10 zavisiti od ostvarenih bonusa za učinak na terenu, što znači bi na isteku ugovora jedan od najboljih fudbalera današnjice mogao da bude bogatiji za neverovatnih 240 miliona evra.


Nevjerovatno otkriće: Virus korona bio u Evropi još u martu 2019? | Moja Hercegovina\nPočetna / Nevjerovatno otkriće: Virus korona bio u Evropi još u martu 2019?\n27. Juna 2020. 9:39\nŠpanski naučnici otkrili su da je virus korona bio prisutan u Evropi još u martu 2019. godine. Oni su njegovo prisustvo otkrili u uzorku vode iz Barselone koji je uzet tada, a pošto se radi samo o jednom uzorku, čeka se potvrda ovog nevjerovatnog otkrića.\nDo ovog otkrića došli su stručnjaci Univerziteta u Barseloni, a ono bi moglo da pokaže kako je virus SARS kov-2 u Evropi bio prisutan mjesecima prije nego što je zvanično potvrđen u kineskom gradu Vuhanu, prenosi Rojters pisanje španskih medija.\nStručnjaci iz Barselone, koji testiraju uzorke iz kanalizacije kako bi preduprijedili nova žarišta korone, odlučili su da testiraju i starije uzorke.\nPrvo su došli do saznanja da je korona u Španiji bila prisutna 15. januara ove godine, 41 dan prije prvog zvaničnog slučaja.\n– Nivo virusa SARS kov-2 bio je nizak u tom uzorku, ali je on bio pozitivan – rekao je vođa istraživanja Albert Boš.\nDr Hoan Ramon Viljalbi iz Španskog društva za javno zdravlje rekao je da je još uvijek rano za donošenje zaključaka.\n– Kada je u pitanju samo jedan rezultat, uvijek želite više podataka, više analiza i uzoraka koji će otkloniti sumnju u laboratorijsku grešku ili metodološki problem – rekao je on.\nDodao je da je ovo otkriće “veoma interesantno“, iako postoji mogućnost da se radi o lažnom pozitivnom nalazu zbog sličnosti virusa sa drugim srodnim virusima.\nAlbert Boš, koji je i predsjednik španskog udruženja virologa, kaže da je čak i nalaz iz januara dovoljan da se govori kako je zdravstveni sistem mogao bolje da reaguje.\n– Da smo otkrili virus tada, mogli smo bolje da reagujemo na pandemiju. Umjesto toga, mnogim pacijentima pogrešno je dijagnostikovan grip, što je doprinijelo širenju virusa prije donošenja mjera – rekao je on.\nOznakeevropa korona virus mart 2019. otkriće španija uzorak u vodi


Sjećanje na ubijene Srbe – mojKontakt portal – Radio Televizija Kontakt\nU Srebrenici će danas biti obilježena 21 godina od stradanja 69 srpskih civila i vojnika na Petrovdan 1992. godine u srebreničkim selima Zalazje, Sase i bratunačikim Biljača i Zagoni.\nOsim 69 poginulih, tog tragičnog Petrovdana nestala su 22 Srbina, od kojih je sedam zarobljeno živih i još nisu pronađeni.\nTime će biti završen program tradicionalne 17. memorijalne kulturno-sportske manifestacije “Petrovdanski dani”, koja se organizuje kao znak sjećanja na poginule Srbe.\nTog dana ubijeno je 69, a ranjeno mnogo više srpskih boraca i civila, a 22 su zarobljena. Za ove, kao i za mnoge druge zločine počinjene nad Srbima iz Srebrenice i srednjeg Podrinja još niko nije odgovarao.


Gojković: Nekima nije stalo do Briselskog sporazuma\nFoto: Skupština Srbije / screenshot\nPredsednica Narodne Skupštine Maja Gojković rekla je danas da postoji velika senka nad "terorističkim činom" ubistva Olivera Ivanovića, te da nekome očigledno nije stalo do sprovođenja Briselskog sporazuma i dijaloga koji je započet.\nOna je istakla i da organi koji sprovode istragu nisu prihvatili pomoć Republike Srbije.\n- Da su imali ili da sada imaju pravu nameru da se nalogodavac ovog čina što pre otkrije, oni bi odmah prihvatili ponudu Republike Srbije da aktivno učestvuje u rasvetljavanju, bez obzira da li su u pitanju vlasti iz Prištine ili međunarodne snage koje trenutno borave i obavljaju takvu vrstu posla na teritoriji KIM - izjavila je Gojković u gostovanju na TV Pink.\nNa pitanje da li ima poverenja u organe koji sprovode istragu, Gojković je rekla da na teritoriji KiM "apsolutno ništa ne funkcioniše"\nKomentarišući objave na društvenim mrežama i u medijima koje optužuju vlast za ubistvo Ivanovića, Gojković je kazala da naslovne strane dirigovano objavljuju te optužbe.\n"HVALA I VAMA KOJI MI NISTE IZJAVILI SAUČEŠĆE" Milena Ivanović se oglasila posle suprugove sahrane\n- Nama koji se bavimo ovim poslom bilo je sve jasno posle pola sata od nemilog dođaja, na društvenim mrežama optužuju sve nas koje vodimo Republiku Srbiju, a onda vidimo da imaju i sponzore za to svoje objavljivanje - ništa nije spontano - objašnjava Gojković.\nOna je današnju posetu predsednika Aleksandra Vučića Kosovu i Metohiji ocenila kao važan čin koji će doprineti, kako kaže, smirivanju ljudi.\n- Cela Srbija je uznemirena, zato predsednik ide pre svega da razgovara sa ljudima koji žive tamo, kako ne bi došlo do toga da dođe do raseljavanja sa teritorije KIM - istakla je Gojković i dodala da svima očigledno smeta Vučić, jer za razliku od ostalih "prvenstveno gleda interes Srbije".\n- Ovo je izuzetno važan dan za političku i ekonomsku stabilnost Srbije - zaključila je Gojković.\nĐurić: O Ivanovićevom ubistvu će biti razgovarano i u okviru briselskog dijaloga\nBratanac Olivera Ivanovića: Najviše nas zanima ko je naručilac ubistva\nKuburović: Beograd nema nove podatke o istrazi Ivanovićevog ubistva\nGRCI SE PLAŠE SRBA POSLE UBISTVA NA ZAKINTOSU? "Sumnjivim" turistima traže depozit, a tvrde da su u sobama nalazili DROGU I PROSTITUTKE\nDA LI JE VEĆ POZNATO GDE ĆE BJELICA Ovo je JEDINI KLUB koji može da angažuje našeg asa\nŠOKANTAN PAD Ni u najluđim snovima ne bismo zamislili da je Marej na DNU svetskog tenisa


Na Sokocu promocija knjige "Ničiji vojnici - U sarajevskom paklu 1992" - FILTER\nNa Sokocu promocija knjige “Ničiji vojnici – U sarajevskom paklu 1992”\nKnjiga “Ničiji vojnici – U sarajevskom paklu 1992. godine” autora Željka Pantelića pripadnika JNA i preživjelog svjedoka masakra u Dobrovoljačkoj ulici u Sarajevu, biće promovisana večeras u Narodnoj biblioteci na Sokocu.\nPantelić je teško ranjen u napadu koji su snage takozvane Armije BiH izvršile 3. maja 1992. godine na kolonu JNA koja se povlačila prema kasarni u Lukavici, pa je ova knjiga autobiografska priča teško ranjenog oficira JNA i pripadnika najelitnije jedinice 65. zaštitnog motorizovanog puka.\nZahvaljujući Centru za istraživanje rata i ratnih zločina Republike Srpske i dokumentaciji do koje je došao, Pantelić je napisao knjigu u kojoj traži odgovore na više pitanja vezanih za početak rata i dešavanja u tadašnjoj SFRJ.\nPredstavljanje knjige “Ničiji vojnici – U sarajevskom paklu 1992. godine”, je u 18.00 časova u čitaonici Narodne biblioteke na Sokocu, koja je organizator ove promocije.\nKnjiga će sutra biti promovisana u Narodnoj biblioteci “Vojislav Lubarda” u Rogatici.\nTags: ”Ničiji vojnici” Željko Pantelić knjiga\nPrethodna Ispovijest pripadnica Lev Tahora koje su još par dana u Istočnoj Ilidži\nSledeća Na kovid odjeljenju 39 pacijenata


Nova novčanica od 10 evra biće sutra puštena u opticaj.\nK. Kamenica: PSD izabrao opštinski odbor\nU Kosovskoj Kamenici održana je konstitutivna skupština opštinskog odbora Progresivno demokratske stranke (PDS).\nDvojicu Srba sa područja opštine Leposavić privela je Kosovska policija nakon što su napali dvojicu svojih sunarodnika i naneli im telesne povrede.\nKlif: Međunarodna zajednica se neće mešati\nAmbasador Velike Britanije u Prištini Jan Klif ponovio je da međunarodna zajednica ne treba da se meša u formiranje kosovskih institucija.\nBorhart odlazi sa čela Euleksa\nŠef Misije Euleksa Bernd Borhart odlazi sa te funkcije, potvrđeno je Danasu u Misiji Euleksa u Prištini.\nKfor: Saradnja za bolju bezbednost\nKomandant Kfora i ambassador Albanije na Kosovu istakli važnost saradnje u cilju poboljšanja bezbednosne situacije u regionu.\nAlbanac krijumčario Sirijce\nKosovska policija pritvorila je jednog kosovskog Albanca na severu Kosova koji je osumnjičen za krijumčarenje dvojice državljana Sirije.\nNovi kontigent američkih vojnika dolazi na Kosovo\nJedinica od 350 američkih vojnika počeće narednog meseca saradnju sa policijom Kosova i Euleksom u mestima sa većinskim srpskim stanovništvom, piše dnevnik “Bota Sot”.\nŠkoli u Lepini privremeno uključena struja\nOsnovnoj školi u Lepini juče poslepodne uključena je struja, nakon što je rukovodstvo škole zajedno sa nastavnim kadrom sakupilo novac.\nPredstava i kolo u Prizrenu\nZa učenike Bogoslovije svetog Kirila i Metodija u Prizrenu odigrana je predstava “Ne očajavajte nikad” u izvođenju Prištinskog narodnog pozorišta. Isti komad ekipa pozorišta danas izvodi u Orahovcu.\n“Mala princeza” na repertoaru u Gračanici\nLutkarsko pozorište iz Niša gostovaće sutra u Gračanici sa predstavom “Mala princeza”.\nIzgradnja regionalnog vodovoda 2015. godine\nPočetak izgradnje regionalnog vodovoda na teritoriji opštine Gračanica počeće maja meseca 2015. godine.\nNovi pokušaj izbora predsednika parlamenta\nFljora Brovina je zakazala nastavak konstitutivne sednice kosovskog parlamenta za četvrtak, 2. oktobar, prenosi Ekspres.\nOsnovne i srednje škole na teritoriji opštine Gračanice dobile su interaktivne table, računare i projektore.\nJoš novca za povratak\nOdlazeći šef UNHCR-a Džo Hegenauer i ministar za povratak i zajednice Dalibor Jevtić smatraju da je za povratak raseljenih na Kosovo neophodno još novca.\nMustafa: Ustavni sud treba da revidira svoju odluku\nLider Demokratskog saveza Kosova Isa Mustafa izjavio je da izlaz iz situacije u kojoj se našlo Kosovo treba tražiti "u najvišim institucijama zemlje".\nUNDP: Biće izazova i narednih 15 godina\nUNDP je znatno doprineo unapređenju vladavine prava na Kosovu, razvijanju stručnih kadrova i razvijanju ravnopravnosti polova, rečeno je u izveštaju predstavljenom povodom 15 godina rada ove organizacije na Kosovu.\nŽbogar: Put za budućnost\nEU će ostati posvećena radu na poboljšanju međuljudskih odnosa, rekao je Samuel Žbogar tokom ceremonijalne posete zbog renoviranja puta koji ide do manastira Devič u ovoj opštini.\nD.Gorani: Kompromis ili vandredni izbori\nGlavna uloga Zajednice srpskih opština na Kosovu je da institucionalno i ekonomski ojača srpsku zajednicu, zaključeno je na debati " Uloga, važnost i uticaj ZSO u implementaciji Briselskog dogovora" u Čaglavici.\nU Domu kulture u Gračanici odigrana je predstava “Mala princeza”. Glumci kažu da je njena poruka “nije zlato sve što sija”.\nKomandant KFOR-a posetio Albaniju\nKomandant KFOR-a Frančesko Filjiuolo razgovarao je sa načelnikom oružanih snaga Albanije generalom Jeronimom Bazom i albanskom ministarkom odbrane Mimi Kodeli o saradnji i situaciji na Kosovu.\n’’Kosma’’ ponovo nagrađena\nDokumentarni film ’’Kosma’’, autorke Sonje Blagojević, dobio je nagradu za najbolji dokumentarni film u sekciji „Putovanje“ na festivalu Sole Luna u Palermu i Trevizu.\nStažiranjem do posla u institucijama\nStotinu mladih ljudi iz redova manjinskih zajednica na Kosovu dobilo je u Gračanici ugovore o stažiranju u lokalnim i centralnim institucijama.\nNeuspelo hapšenje na severu Kosova\nPripadnici Euleksa jutros nisu uspeli da pronađu Radomira Kasalovića, koji se sumnjiči za učešće u ubistvu kosovskog policajca Envera Zumberija, saopšteno je iz ove misije.\nSocijala u četvrtak, minimalac u petak\nIsplata novčanih naknada preko Poštanske štedionice izvršiće se u četvrak i petak, saopštila je Nacionalna služba za zapošljavanje.\nRanilug: Pronađeno oružje i municija\nPripadnici Policje Kosova priveli su u Ranilugu kod Kosovske Kamenice jedno lice srpske nacionalnosti jer su u njegovoj kući pronašli oružje i municiju, saopšteno je iz policije.\nDani meda u Sirinićkoj župi\nPčelari iz svih krajeva Kosova predstavili danas u Štrpcu svoje proizvode. Interesovanje izlagača i posetilaca najveće do sada.\n"Srpski zid plača", sastavljen od fotografija ubijenih i nestalih na Kosovu biće postavljen u nedelju nedaleko od zgrade Vlade Srbije, najavilo je Udruženje porodica kidnapovanih i nestalih na Kosovu I Metohiji.\nPredsednik Srbije Tomislav Nikolić razgovarao je u Njujorku sa generalnim sekretarom UN Ban Ki-munom o evropskim integracijama Srbije, dijalogu Beograda i Prištine, sanaciji štete posle poplava i drugim pitanjima.\nČaglavica: Žene ne odlučuju\nIako je položaj žena na Kosovu bolji nego ranije, one su i dalje isključene iz procesa donošenja odluka, zaključile su učesnice debate u Čaglavici.\nPočinje “Božur fest”\nManifestacija „Božur fest“ počinje danas u Kosovskoj Mitrovici i trajaće do subote 27. septembra.\nRakić: Malo novca za opštinu Severna Mitrovica\nGradonačelnik Severne Mitrovice Goran Rakić smatra da 4,5 miliona evra za budžet opštine, koji je predložilo kosovsko Ministarstvo finasija, nije dovoljno za njeno normalno funkcionisanje.\nPostizborna koalicija protiv novih izbora\nPostizborna koalicija smatra da na Kosovu neće biti novih izbora jer u skupštini postoji parlamentarna većina koja može da formira kosovske institucije.\nĐurić: Nema govora o međudržavnom sporazumu\nMarko Đurić izjavio da Srbija i Kosovo ne mogu da potpisuju međudržavne sporazume, prenosi prištinska štampa.\nRedžepi: 100 osoba pod istragom zbog terorizma\nKosovo još uvek nije bezbedno od radikalnih verskih grupa i pod istragom je oko 100 osumnjičenih za povezanost sa tim grupama, navodi Bajram Redžepi.\nKaradžić: Apelujem na uzurpatore da se isele\nUzurpatori koji se ne budu iselili iz stambenih objekata u Novon Badovcu i naselju Padalište neće imati pravo da konkurišu za stanove koje će deliti Opština Gračanica, kaže Ljubinko Karadžić.


NLB Banka Beograd i Komercijalna banka Konkurs za male privrednike – prilika da osvoje vredan paket oglasnog prostora – Plodna Zemlja\nNLB Banka Beograd i Komercijalna banka Konkurs za male privrednike – prilika da osvoje vredan paket oglasnog prostora\nČlanice NLB Grupe u Srbiji, NLB Banka Beograd i Komercijalna banka i ove godine organizuju Okvir podrške, konkurs za male privrednike koji imaju priliku da osvoje vredan paket oglasnog prostora. Mali privrednici na taj način dobijaju mogućnost da se približe što većem broju korisnika i kupaca i učine svoje poslovanje vidljivijim na srpskom tržištu.\nNLB Grupa je pokrenula ovaj projekat prošle godine, sa željom da pomogne maloj privredi koja se suočila sa ozbiljnim izazovima u kontekstu krize izazvane globalnom pandemijom. Projekat je realizovan na svim tržištima na kojima NLB Grupa posluje, a skoro 300 malih privrednika je dobilo priliku da ispriča priču o svom poslovanju, od kojih je 30 njih iz Srbije. Ove godine se u projekat uključila i Komercijalna banka, nova članica NLB Grupe, pa će zajedničkim nastupom sa NLB Bankom i medijskim partnerima i podrška u okviru ovog projekta biti značajno veća.\nPravo učešća u projektu #OkvirPodrške imaju svi preduzetnici i preduzetnice, poljoprivrednice i poljoprivrednici i mikro i mala preduzeća iz Srbije, bez obzira na delatnost, koji se do 11. juna 2021. godine prijave na konkurs, preko obrasca objavljenih na sajtovima Komercijalne banke i NLB Banke – kombank.com i nlb.rs.\nPobednici konkursa biće proglašeni do 18. juna, a njihova promotivna kampanja će trajati od 10. jula do 20. avgusta 2021. godine.\nVlastimir Vuković, predsednik Izvršnog odbora Komercijalne banke, povodom pokretanja ovogodišnjeg #OkviraPodrške, rekao je: „Mala privreda je pokretačka snaga ekonomskog razvoja i kao takva je snažno integrisana u zajednicu u kojoj posluje. Želimo malim privrednicima da pomognemo u otklanjanju posledica krize izazvane epidemijom koronavirusa i zato smo prošle godine pokrenuli ovaj projekat kako bismo podržali male privrednike u naporima da se izbore za svoje tržište, a sa druge strane i kupce u tome da saznaju gde mogu da kupe neki proizvod ili dobiju uslugu koja im je potrebna“.\n„Među našim dobitnicima prošle godine smo imali različitih preduzetnika, od onih koji nude domaću hranu i pića, poljoprivrednu mehanizaciju, dizajnersku robu, zatim različite usluge, uključujući i edukativne, brigu o starijima, zabavne sadržaje, preko građevinskih firmi do prevoznika i turističkih organizacija. Nadamo se da će im ovaj vid podrške pomoći da ožive i razviju svoje poslovanje i ponovo stanu na noge nakon ovog, za sve nas, teškog perioda“, objasnila je Jelena Živković, član Izvršnog odbora NLB Banke Beograd.\n„Koronavirus je doneo mnogo neizvesnosti u naše živote, a za nas koji smo se upustili u avanturu sa pokretanjem sopstvenog biznisa je bilo posebno teško. Projekat #OkvirPodrške mi je pomogao da povećam vidljivost svog brenda, mnogo više ljudi je čulo za mene, mnogo više njih posetilo moj sajt. Istovremeno, #OkvirPodrške je predstavljao i tračak svetlosti u tom neizvesnom trenutku, jer je tu bio neko ko je spreman da me podrži”, rekla je Ana Cvejić – idea boutique, vlasnica brenda Ego Ballerina, jedna od dobitnica na prošlogodišnjem konkursu.\nTagoviKomercijalna banka NLB banka NLB Grupa\nCrédit Agricole banka SUBVENCIONISANI dinarski krediti za poljoprivredu sa fiksnim kamatnim stopama\nNLB Grupa generalni sponzor Kopaonik biznis foruma


Uskoro redizajn Chrome pretraživača | PC Press\nUskoro redizajn Chrome pretraživača\nGoogle-ov pretraživač će dobiti redizajn kada njegovo Chrome 69 ažuriranje stigne 4. septembra, a najpopularniji pretraživač na svetu će imati „novi dizajn na svim operativnim sistemima.“ Još uvek se ne znaju detalji vizuelnih promena, ali verovatno će dobiti zaobljene tabove iz Material Design-a prikazanog u julu.\nNapomene koje stižu iz kompanije navode neke od novih funkcija koje se fokusiraju na Windows integraciju, sigurnost i stabilnost. „Najvažnije stavke uključuju integraciju Microsoft Windows 10 centra za notifikacije, touchpad navigaciju pokretom na Windows-u i autofill nadigradnja“, kažu u saopštenju. Što se tiče sigurnosti, uključiće se potpuna integracija Password Alert ekstenzije kako bi sprečila sumnjivim sajtovima da pristupe našim nalozima (i Google i onim koji nisu vezani za Google). Ovo se uklapa u ono što je kompanija rekla o tehnološkim gigantima koji rade šta je u njihovom domenu kako bi zaštitili sve koji koriste veb.\n„Pucanja“ Chrome pretraživača bi trebalo da budu smanjena jer je „nezavisni kod sada podrazumevano blokiran“, što znači da se eksterni softver ne može dodati u proces pretraživača (osim ako je privremeno omogućen pristup). Ažuriranje će takođe gurnuti Adobe Flash bliže zaboravu tako što će zatražiti da dozvolimo sajtovima da ga koriste svaki put kada pokrenemo pretraživač – nastavljajući proces nestajanja Adobe Flash-a koji se odvija već godinama.\nGoogle nije odmah odgovorio na zahtev za daljim komentarima. Chrome je najpopularniji veb pretraživač i koristi se više od 59% kada je reč o veb sajtovima, što je izmereno između jula 2017. i jula 2018. godine, prema analitičkoj kompaniji StatCounter.\nTagovi: Adobe Flash, ažuriranje, Chrome, Chrome 69, Google, nadogradnja, Nov dizajn, redizajn, Windows 10\n← Put u svemir uz pomoć selfija i veštačke inteligencije\nHakeri protiv lažnih vesti i internet trolova →


Emotivan oproštajni govor Baraka Obame: Amerika je bolja i jača nego pre osam godina (FOTO, VIDEO)\nObama je oproštajni govor održao pred oko 18.000 ljudi u rodnom Čikagu, gde je 2008. godine proslavio izbor za predsednika\nObjavljeno: 11.01.2017. 08:33h\nFoto: Oproštajni govor Baraka Obame kao predsednika SAD; Autor: Reuters\nAmerički predsednik Barak Obama upozorio je u svom oproštajnom govoru da se SAD suočavaju sa teškim ispitom za svoju demokratiju, a Amerikance pozvao da se bore za američke vrednosti i odbace diskriminaciju.\nObama, koji je na funkciji predsednika SAD bio dva mandata, smatra da je Amerika "bolja i jača" nego pre osam godina kada je došao na vlast.\nOn je govor održao pred oko 18.000 ljudi u rodnom Čikagu, gde je 2008. godine proslavio izbor za predsednika. Dotakao se i borbe protiv terorizma, navodeći da je eliminisano na hiljade terorista, među kojima je i Osama bin Laden.\n"Globalna koalicija koju predvodimo protiv Islamske države uništila je njihove lidere i oduzela im oko polovine teritorije. Islamska država će biti uništena i svako ko bude pretio Americi neće biti siguran", istakao je Obama.\n"Islamska država će pokušati da ubija nevine ljude. Ali oni ne mogu da poraze Ameriku osim ako ne izdamo naš Usav i naše principe u borbi" rekao je Obama.\nIpak je upozorio da postoje stvari koje prete američkoj demokratiji, među kojima su ekonomska nejednakost i rasna podela. Obama je u svom govoru priznao da je ispravljanje istorijskih nepravdi, rasnih podela, bio nemoguć cilj.\n"Nakon mog izbora, bilo je priče o post-rasnoj Americi. Takva vizija, koliko god bila dobronamerna, nikada nije bila realna. Rasa je i dalje ostala moćno sredstvo podele u našem društvu", naveo je.\nObama je naglasio da želi Trampu da da jednak prostor koji je njemu dao prethodnik, republikanski predsednik Džordž Buš, koji se nakon napuštanja funkcije nije eksponirao u javnosti.\nObama se osvrnuo i na svoj sistem zdravstvene nege, takozvani "ObamaCare"\n"Ako neko može izneti plan koji je bolji od poboljšanja koja smo napravili za naš sistem zdravstvene nege, a koji pokriva što više ljudi po što manjim troškovima, javno ću to podržati", rekao je. Novoizabrani predsednik Donald Tramp je, međutim, apelovao na Kongres da odmah ukine Obamin zakon.\nBBC primećuje da je 18-godišnja Malija bila prisutna na oproštajnom govoru oca, dok 15-godišnja Saša nije. Zvaničnici Bele kuće su kazali da je Saša ostala u Vašingtonu da bi se spremila za test u školi.\nTagovi GovorPredsednikBarak ObamaSADAmerika


Opština Babušnica i Odbranimo reke Stare planine o (ne)gradnji MHE na njenoj teritoriji | Pirot Info\nNaslovna LOKALNA SAMOUPRAVA Dimitrovgrad Opština Babušnica i Odbranimo reke Stare planine o (ne)gradnji MHE na njenoj...\nNa sastanku sa rukovodstvom opštine Babušnica načinjen je veliki pomak u saradnji našeg pokreta, usmerenog na odbranu reka od koncepta derivacionih mini-hidocentrala, sa ovom lokalnom samoupravom, objavio je „Pokret odbranimo reke Stare planine“ na svojoj fejsbuk stranici.\nTema razgovora su bili poništenje građevinske i upotrebne dozvole za MHE „Zvonce“ investitora Gorana Belića i poništenje svih drugih građevinskih dozvola za mini-hidrolektrane na teritoriji te opštine, jer su istekle, a na njima nisu započeti građevinski radovi, stoji u tekstu koji su posle četvoročasovnog susreta potpisali i predstavnici opštine, i predstavnici Pokreta, koji su u tom dokumentu navedeni kao neformalna grupa građana ORSP.\nKomentarišući tu informaciju, predsednica opštine Babušnica Ivana Stojičić rekla je za FAR, da se kada je reč o MHE Zvonce čeka okončanje postupka u Ministarstvu građevinarstva za upotrebu dozvolu, kao i na Sudu i da će opština postupiti po odlukama tih institucija, jer je zakon na to obavezuje.\nU istoj temi aktivista „Pokreta odbranimo reke Stare planine“, Aleksandar Jovanović Ćuta je kazao da otvoreno sumnja u osnov i zakonitost daljeg postupanja o MHE Zvonce. Po njemu jedino rešenje tog problema je rušenje tog objekta i vađenje cevi iz Rakitske reke.\nS druge strane, on je za FAR rekao da je posle pune četiri godine počelo da se razgovara i da je to jedini način da se rešavaju i drugi problemii, iznevši stav, da je toga bilo ranije „mnogi od njih ne bi ni postojali“. Jovanović je podržao inicijativu opštine Bubušnica, koju je za FAR obrazložila njena predsednica Ivana StojIčić.\nOna je objasnila da je ta lokalna samouprava pokrenula inicijativu za brisanje iz Prostornog plana Babušnice svih građevinskih dozvola za podizanje malih hidrolektrana, jer im je istekao rok, a radovi na njima, odnosno tim lokacijama nisu počeli.\nPrethodni tekstZZJZ Pirot: Epidemiološka situacija nesigurna, u Pirotskom okrugu 25 pozitivnih, u sredu počinje revakcinacija\nSledeći tekstUspeh učenika Tehničke škole na opštinskom takmičenju iz matematike


Haljimi: Vučićeva lista prešla cenzus glasovima Albanaca - Bujanovačke\nPočetna NASLOVNA Haljimi: Vučićeva lista prešla cenzus glasovima Albanaca\nBujanovačke31. jan 2018.NASLOVNA, POLITIKA0\nBUJANOVAC, PREŠEVO, 31. januar 2018. – Lider Partije za demokratsko delovanje (PDD) Riza Haljimi izjavio je da je koalicija srpskih partija dobila odbornike u SO Preševo zahvaljujući glasovima Albanaca posle ponavljanja izbora na jednom biračkom mestu u nedelju, prenopsi agencija Beta.\nPotpuno je sigurno da su glasovi birača na biračkom mestu broj 5 u zgradi Skupštine opštine Preševo, na osnovu kojih je srpska lista prešla cenzus i dobila dva odbornika u Skupštini opštine Preševo, došli od strane Albanaca, rekao je Haljimi agenciji Beta.\nOn je rekao da je na biračkom mestu broj 5 upisano desetak srpskih birača i da je zbog toga izvesno da su 41 glas, koliko je dobila srpska koalicija „Aleksandar Vučić – za Srbiju jedinstveno“, na osnovu čega je pređen cenzus, dali albanski birači.\nNa biračkom mestu broj 5 u nedelju su ponovljeni prevremeni lokalni izbori koji su u opštini Preševo održani 24. decembra, a rezultati sa tog biračkog mesta promenili su ukupan broj glasova u tome što je srpska koalicija dobila dva odbornika u Skupštini opštine Preševo, koja ima ukupno 38 odbornika.\nSrpska lista je prešla cenzus u posle izbora 24. decembara, ali je tada napravljen propust zato što su u ukupan broj glasova izašlih birača bili uračunati i glasovi sa biračkog mesta broj 5, na kome je glasanje bilo prekinuto u 14.00. Na biračkom mestu broj 5 u prvom krugu lokalnih izbora srpska lista nije bila dobila nijedan glas, kazao je Haljimi.\nOn je kazao da PDD za sada nema kontakte sa drugim strankama koje su učestvovale na izborima oko formiranja vladajuće koalicije, iako na osnovu broja odbornika postoji nekoliko mogućnosti za njeno formiranje.\nBilo je načelno najavljeno da će vladajuću koaliciju formirati 15 odbornika Alternative za promene, tri odbornika Pokreta za reforme Demokratske partije Albanaca i dva odbornika srpske liste, što je minimum potrebne većine. Ako do te koalicije ne dođe, postoji mogućnost formiranja šire koalicije u kojoj bi bila i PDD“, rekao je Haljimi.\nHaljimi je rekao da bi u tom slučaju PDD, koja ima šest odbornika, bila otvorena za razgovor o koaliciji sa Demokratskom partijom Albanaca, koja je na izborima osvojila 11 mandata, uz Pokret za reforme Demokratske partije Albanaca sa tri odbornika, kao i sa dva odbornika srpske liste.\nTAGizbori preševo riza haljimi\nPrevious PostOVPMB na "crnoj listi" SAD Next PostAgrarna komora u Bujanovcu: Prednost za poljoprivrednice


Događaji – Page 2 – News247\nDogađaji (Page 2)\nU utorak je igrana utakmica Serije B između Askolija i Ređane, a Meravilja se pred kraj meča našao u nezavidnoj situaciji jer je pozvao VAR snimak. Kako u Seriji B “video asistent” tehnologije nema, osim u slučaju nekolicine utakmica u doigravanju, tako je Meravilja nasmijao sve svojom zbunjenošću kada jeRead More →\nIn: Događaji, Košarka\nSrpski košarkaš Luka Mitrović novi je član podgoričke Budućnosti, povrdio je crnogorski klub. Nekadašnji kapiten Crvene zvezde stiže “Moraču” da bude konkurent Danilu Nikoliću, koji je nakon povrede Alekse Ilića bio jedina “četvorka” u ekipi. Klub nije saopštio dužinu ugovora, ali se pretpostavlja da je do kraja sezone. Budućnost trenutnoRead More →\nVIŠEGRAD – Predsjednik SNSD-a Milorad Dodik izjavio je danas u Višegradu da ovaj grad predstavlja jedno od najvažnijih mjesta za razvoj turizma i kulture. Dodik je rekao da izgradnja Andrićgrada i sve što veže ćupriju sa Višegradom daje ovom gradu ne samo značaj za Republiku Srpsku, nego internacionalni značaj. “IRead More →\nU jeku pandemije: Redovi studenata ispred Pravnog fakulteta u Sarajevu\nRedovi studenata koji čekaju ispred Pravnog fakulteta, bez držanja socijalne distance, u jeku pandemije koronavirusa fotografija je koja je danas zabilježena u Sarajevu, gradu koji je postavio rekord u broju oboljelih. U posljednja 24 sata u Kantonu Sarajevo zaraženih je 225 osoba, a dvoje je preminulo. Zbog toga je slika mladihRead More →\nČelnici PSŽ-a sve su nezadovoljniji radom trenera Tomasa Tuhela i uskoro bi ga mogli smijeniti, javlja Gazzetta dello Sport. Tuhel je prošle sezone vodio PSŽ do finala Lige šampiona, ali je ovu sezonu započeo porazima od Lensa i Marseja. Nezadovoljstvo čelnika kluba poraslo je nakon sinoćnjeg poraza u Ligi šampionaRead More →\nZVORNIK – Predsjednik Gradskog odbora Demosa Zvornik Spomenka Stevanović ocijenila je danas da će ova stranka na novembarskim izborima osvojiti najmanje šest odborničkih mandata u Skupštini grada Zvornika, kao i pobjedu zajedničkog kandidata za gradonačelnika Zvornika Zorana Stevanovića. Stevanovićeva je na konferenciji za novinare naglasila da će Demos na regijiRead More →\nPrevious 1 2 3 … 1,882 Next


Mladi iz Prištine gosti Beograda, na jesen uzvratna poseta - Bujanovačke\nPočetna DRUŠTVO Mladi iz Prištine gosti Beograda, na jesen uzvratna poseta\nMladi iz Prištine gosti Beograda, na jesen uzvratna poseta\nBujanovačke21. jun 2022.DRUŠTVO, NASLOVNA0\nBujanovac, Beograd, 21. jun 2022. – Grupa mladih iz Prištine trenutno boravi u Beogradu, u okviru studijske posete kroz projekat „Jačanje lokalnih glasova za pravičan razvoj“. Na jesen će im posetu uzvratiti mladi iz Srbije i na taj način pokušati da prevaziđu razlike i netrpeljivost koje nameću trenutne društveno-političke okolnosti, poručuju organizatori.\nNakon sastanka dobrodošlice u utorak, kome je, između ostalih, prisustvovao i Vilijam Hopkinson iz britankse ambasade, mladi su se družili sa vršnjacima koji žive ili studiraju u Beogradu. Naročito je bilo interesantna razmena iskustava i mišljenja sa studentima albanologije Filološkog fakulteta, kojima je ovo bila i dobra jezička vežba.\nU okviru studijske posete Beogradu, mladi iz Prištine će obići Muzej Nikole Tesle i Muzej Jugoslavije, Avalu, kao i organizacije KOMS, Inicijativu mladih za ljudska prava, Kuću ljudskih prava i Građanske inicijative, koja je i domaćin posete u sklopu saradnje sa Mrežom vršnjačkih edukatora (PEN, Peer Educators Network), partnerskom organizacijom iz Prištine.\nPrevious PostHumanitarka ga je zatekla kako jede travu, pomozimo deda Mirku iz Brnjara Next PostKoalicija Albanaca: Nema predaje, Trnovac se pita


13 ideja koje će promeniti vaše mišljenje o krevetima na sprat | CityMagazine\nUređivanje doma može biti zabavan, ili težak zadatak, u zavisnosti od obima posla, količine ideja i naravno, finansijske situacije. Ukoliko imate manjak prostora i on vam već dugo zadaje brige, a dosadašnje ideje o krevetima za sprat su vas činile samo apatičnim i nesrećnim, vreme je da razmislite još jednom. Zahvaljujući novinama u izradi duplih kreveta i čitave njihove konstrukcije vaš dom može zablistati novim sjajem.\nKreveti na sprat su sinonim za uštedu prostora, i predstavljaju praktično rešenje za male stambene kvadrature. Ipak, kada vam neko pomene krevete na sprat verovatno vam prve asocijacije nisu ni kreativno ni lepo, već samo praktično, a to za vas nije dovoljno dobar razlog da stegnete zube i napravite neophodnu promenu u svom domu.\nDa stvari ne moraju uvek biti samo praktične, kao i da one istovremeno mogu biti i više od toga, potvrdiće vam fotografije u našoj galeriji, koje na najbolji moguć način reprezentuju ideju kako da kreveti na sprat postanu samo polazna tačka u daljem osmišljavanju, maštanju i uređenju čak i malih kvadratura, u kojima živi najveći broj nas…\nSjajne ideje za krevete na spratOtvori galeriju\nVeliki beli zid: Ideje za dekoraciju boks · ideje za uređenje stana · kuća


Prvi super-računar baziran na ARM procesorima na svetu\nPrvi super-računar baziran na ARM procesorima na svetu – Personal magazin\nPrototip sistema sa energetski efikasnim Tegra ARM centralnim procesorima i CUDA grafičkim procesorima uvodi Evropu u egzaskalarno računarsrtvo. Kompanija NVIDIA je objavila da Centar za super-računare u Barseloni (BSC) razvija…\nPrototip sistema sa energetski efikasnim Tegra ARM centralnim procesorima i CUDA grafičkim procesorima uvodi Evropu u egzaskalarno računarsrtvo.\nKompanija NVIDIA je objavila da Centar za super-računare u Barseloni (BSC) razvija novi hibridni super-računar koji, po prvi put, koristi energetski efikasne NVIDIA Tegra ARM centralne procesore zajedno sa NVIDIA CUDA grafičkim procesorima visokih performansi.\nBSC planira da razvije prvi napredni sistem baziran na ovoj tehnologiji, sa ciljem da uskoro predstavi dva do pet puta napredniji sistem kada je u pitanju štednja energije, u poređenju sa današnjim najefikasnijim sistemima. BSC javno prikazuje dizajn ovog sistema po prvi puta na ovogodišnjoj SC11 konferenciji, koja se održava od 14. do 17. novembra u Sijetlu u državi Vašington, na izložbenom štandu br. 235.\nKrajnji cilj BSC-a je da omogući performanse na egzaskalarnom nivou, koristeći 15 do 30 puta manje energije nego postojeće super-računarske arhitekture. Ovaj projekat pod nazivom EU Mon Blan istražiće HPC arhitekture sledeće generacije i razviti portfolio egzaskalarnih aplikacija koje efikasno rade na ovakvim energetski efikasnim, ugrađenim mobilnim tehlologijama.\n„U većini dosadašnjih sistema, samo centralni procesori uzimaju ogroman deo energije, često 40 odsto ili više”, izjavio je Aleks Ramirez, predvodnik projekta Mon Blan. „U poređenju sa tim, Mon Blan arhitektura će se oslanjati na energetski efikasne računararske akceleratore i ARM procesore u statičnim i mobilnim uređajima kako bi se postigla četiri do deset puta veća ušteda energije do 2014. godine.”\nKako bi podržala sve veću potražnju za sličnim inicijativama baziranim na ARM tehnologiji širom sveta, kompanija NVIDIA je takođe najavila planove da razvije novi set za razvoj hardvera i softvera. Ovaj set, za koji je hardver razvila kompanija SECO, imaće četvorojezgarne NVIDIA Tegra 3 ARM centralne procesore koje ubrzavaju diskretni NVIDIA grafički procesori. Očekuje se da će biti dostupni od prve polovine 2012. godine i da će biti podržani NVIDIA CUDA kompletom alata za paralelno programiranje.\nPrepoznavši revolucionarnost kombinovanja NVIDIA GPU-a i CUDA tehnologije za potrebe programa obrazovanja i istraživanja u mnogim naučnim disciplinama, BSC je imenovan CUDA Centrom izvanrednih dostignuća od strane kompanije NVIDIA. Program CUDA Centar izvanrednih dostignuća nagrađuje i neguje saradnju sa vodećim institucijama koje su vodeće u istraživanju paralelnog računarstva.\nBSC se pridružuje elitnoj mreži od 14 institucija širom sveta koje podižu svest o paralelnom računarstvu i podržavaju akademske stručnjake i naučnike u sprovođenju istraživanja koja menjaju svet.\nPrvi super-računar baziran na ARM procesorima na svetu was last modified: November 17th, 2011 by Redakcija\nARMARM procesoriCUDAGPGPUGPUGPU računarstvoHPCistraživanjeNVIDIAparalelno računarstvoprogrameriračunarstvo visokih performansisuper-računarsuper-računarstvoTegra


Sutra od četiri do sedam: Evo koje prodavnice su otvorene za najstarije\nIzvor: B92, 03.Apr.2020, 11:58\nBeograd -- Sugrađani stariji od 65 godina potrebne namirnice moći će da kupe sutra od 4 do 7 ujutru, umesto u nedelju, potvrđeno je za B92.net u Ministarstvu trgovine.\nProdavnice će biti otvorene u subotu od 4 do 7, a najstariji će zbog kupovine namirnica moći svoje domove da napuste od 3 do 8 ujutru.\nPremijerka Ana Brnabić rekla je da je odluka o pomeranju kupovine za penzionere doneta kako ljudi koji rade u prodavnicama ne bi imali potrebe da ih otvaraju. >> Pročitaj celu vest na sajtu B92 <<\n"Da bi ti ljudi koji rade bili bezbedniji i onda ima smisla da grupišemo petak noć na subotu jutro, a da nedeljom ne radi ništa", rekla je ona na konferenciji prilikom dočeka medicinske pomoći iz Rusije.\nPredsednik Srbije Aleksandar Vučić saopštio je sinoć da će od subote od 13 časova do ponedeljka u 5 ujutru biti zabranjeno kretanje građana.\nPenzioneri su prethodne dve nedelje namirnice kupovali nedeljom od 4 do 7.\nSpisak maloprodajnih objekata objavljen je na portalu Ministarstva trgovine, a možete ga pogledati i OVDE.\nSugrađani stariji od 65 godina će moći da se snabdeju svim potrebnim namirnicama i stvarima sutra ujutru od četiri do sedam časova, umesto u nedelju, što je bila praksa prethodne dve sedmice SUGRAĐANI stariji od 65 godina će moći da se snabdeju svim potrebnim namirnicama...


Jeremić u Venecueli\nHome Najnovije vesti Ostale lige Jeremić u Venecueli\nČlanak objavio/la: Miroslav Jevremović\nObjavljeno subota, 04 januar 2014 14:13\nSrpski košarkaš Mladen Jeremić potpisao je sa ekipom Bukaneros de La Guajra iz Venecuele jednogodišnji ugovor, javljaju pouzdani izvori.\nŠuter posle rastanka sa Ređo Emilijom nije uspeo da pronađe klub tokom leta, ali sa novom godinom kreće u novo iskustvo. Jeremić će biti prvi srpski košarkaš u ovom klubu iz Venecuele za koji je igrao bivši igrač Partizana i crnogorski nternacionalac Stevan Milošević. Ekipa Bukanerosa je među boljima u državi, a kao pojačanje iz Evrope stigao je i Amerikanac Dvejn Mičel.\nJeremić je rođen 1988. u Loznici, a sa 15 godina je prešao u FMP. Sa "panterima" je osvajao titule u mlađim kategorijama, a tri godine je bio i u prvom timu uz jednu sezonu na pozajmici u Borcu iz Čačka. U sezoni 2010/2011 nije bio licenriran za najjači tim, što je iskoristio Hemofarm da ga dovede u Vršac krajem 2010.\nPosle dve godine u Hemofarmu, 2012. je prešao u Ređo Emiliju. U italijanskom timu je prošle sezone je na 37 utakmica prosečno beležio 6,5 poena uz 39,3% u šutu iz igre.\nVelike uspehe doživeo je sa mlađim reprezentativnim selekcijama Srbije. Bio je prvak sveta za igrače mlađe od 19 godina 2007, prvak Evrope sa mladom reprezentacijom 2008. i osvajač zlata na Univezijadi 2011.


PočetnaVestiMultimedijaTelevizoriSamsung The Terrace televizori verifikovani za gledanje na otvorenom\n18.06.2021 15:04 | 0 Multimedija\nKompanija Samsung Electronics objavila je da su svi modeli The Terrace premijum televizora prvi u industriji koji su verifikovani za vrhunsku vidljivost i prikaz slike na otvorenom. Ova potvrda stigla je od strane Underwriters Laboratories (UL), američke nezavisne naučne organizacije za sigurnosnu procenu, koja ima vekovno iskustvo u kreiranju inovacija po pitanju sigurnosnih rešenja.\nU uobičajenim spoljnim uslovima, korisnici moraju da obezbede načine da blokiraju sunčevu svetlost, kako bi nesmetano uživali u sadržajima na ekranima uređaja, što predstavlja ozbiljan izazov. Kako bi dobio ovu potvrdu, uređaj mora da prođe kroz nekoliko rundi temeljnih testiranja, u okviru kojih mora da dostigne svetlinu veću od 3,000 ~ 4,000 nita, viši kontrast od 1000:1 i volumen boja veći od 80 odsto. The Terrace televizor je pokazao izuzetne performanse u ove tri ključne oblasti, tako da korisnici mogu i u spoljašnjem okruženju da uživaju u njegovom jasnom, živopisnom i svetlom prikazu.\nOvaj uređaj dolazi sa premijum Samsung QLED ekranom, tehnologijom koja smanjuje refleksiju svetla sa površine ekrana, kao i sa optimizacijom kvaliteta slike na bazi veštačke inteligencije, radi automatskog prilagođavanja svetline. Svesna značaja otpornosti uređaja na kišu i prašinu kada se radi o televizorima za spoljašnju upotrebu, kompanija Samsung dobila je IP55 sertifikat za otpornost na kišu i prašinu od Međunarodne elektrotehničke komisije.\n“UL potvrda vidljivosti prikaza na otvorenom, koju je dobio The Terrace televizor, omogućiće korisnicima širom sveta da još više uživaju u gledalačkom iskustvu. Kao predvodnik industrije televizora, Samsung nastavlja da pomera granice tehnološke inovativnosti, prilagođavajući proizvode novim i nadolazećim životnim stilovima korisnika,” izjavio je Yong Hoon Choi, izvršni potpredsednik odeljenja za vizuelne displeje kompanije Samsung Electronics.\nTeam Group predstavlja svoje prve Elite DDR5 memorijske module\nHisense TV 55E76GQ recenzija - prvi Hisense za 2021. godinu (video) 27.07.2021 09:01 0


Za šest mjeseci RS zabilježila više od 680 miliona gubitaka u robnoj razmjeni – Biznis.ba\nZa šest mjeseci RS zabilježila više od 680 miliona gubitaka u robnoj razmjeni\nobjavljeno 25. jul 2018. u 10:11\nRepublika Srpska (RS) je u prvom polugodištu imala negativan robni saldo sa inostranstvom u iznosu od 682,2 miliona KM, podaci su entitetskog Zavoda za statistiku.\nU periodu januar – juni 2018. godine obim robne razmjene tog bh. entiteta s svijetom iznosio je četiri milijarde i 332,7 miliona KM, od čega se na izvoz odnosila milijarda i 825,2 miliona, a na uvoz dvije milijarde i 507,5 miliona KM.\nIzvoz je povećan za 11,7 posto u odnosu na period januar – jun 2017. godine, dok je uvoz povećan za 7,3 posto.\nNajviše se izvozilo u Italiju i to u vrijednosti od 280 miliona KM, odnosno 15,3 posto, te u Hrvatsku 236 miliona KM ili 13 posto od ukupno ostvarenog izvoza.\nU istom periodu, najviše se uvozilo iz Srbije, u iznosu od 415 miliona KM, odnosno 16,5 posto i iz Rusije, u vrijednosti od 338 miliona KM ili 13,5 posto od ukupno ostvarenog uvoza.\nPosmatrano po grupama proizvoda, u periodu januar – juni 2018. godine, najveće učešće u izvozu ostvaruje električna energija sa 142 miliona KM, što iznosi 7,8 posto od ukupnog izvoza, dok su najviše uvozila nafta i ulja dobijena od bitumenoznih minerala (sirova), sa ukupnom vrijednošću od 301 miliona KM, što iznosi 12 posto od ukupnog uvoza.\nIz entitetskog Zavoda za statistiku tvrde da je pokrivenost uvoza izvozom bila 72,8 posto.


Dačija – 50 godina brenda i fabrike u Rumuniji – EMISIJA MOBIL AUTO\n31/07/2018\tOff\tBy admin@mobilpublic\n“Ona je automobilska industrija koja se nametnula kao ključni igrač na svim zahtevnim evropskim tržištima, a Rumunija ima legitimitet da nastavi ovaj uspeh, i Dačija će uvek biti u srcima Rumuna “- rekao je Antoine Doucerain, generalni direktor Automobile Dacia i Groupe Renault Romania na prigodnoj prezentaciji pred grupom novinara specijalizovanih redakcija posvećenih auto industriji, među kojima je bila i ekipa naše emisije Mobil Auto.\nPre 50 godina, u neposrednoj blizini sela Colibasi (trenutno naselje Mioveni) 1966. odvijaju se poslednji radovi na osnivanju fabrike vozila Pitesti. Industrijska lokacija, izgrađena kao rezultat ugovora o saradnji sa Renaultom, ubrzo je počela sa proizvodnjom svojih prvih automobila, čime je obeleženo rođenje jednog od najomiljenijih rumunskih brendova – Dačija.\nNakon proizvodnje prvog vozila, Dačije 1100, po licenci Renault-a 8, Dačija doživljavaa velike promene – susreće se sa rastom i optimizmom sedamdesetih godina, preživljava ekonomsku krizu osamdesetih i uspeva da prevaziđe poteškoće i karakteristike nesigurnosti za poslednju deceniju prošlog veka.\nPreuzimanje od strane Grupe Renault, 1999. godine, predstavlja početak nove faze za brend Dačija i fabriku Mioveni. U srcu ambicioznog programa Dačija razvija niz modernih vozila, koji bi trebalo da osiguraju mobilnost automobila najvećem broju ljudi i simbol je atraktivnih, kvalitetnih modela po najpovoljnijoj ceni.\nIndustrijska lokacija Mioveni poznata je spektakularnom razvoju, a više od 14.000 zaposlenih obavlja svoju delatnost u modernom i bezbednom radnom okruženju. Fabrika vozila, sa proizvodnim kapacitetom od 350.000 jedinica godišnje, ima pogon agregata i šasije (najveća aluminijumska livnica u zemlji, motori, menjači, šasije), vrlo složen logistički centar, ali i najsavremeniji inženjering i obezbeđuje značajan doprinos ekonomiji okruga Arges i čitave Rumunije.\nDačija – Najbolji Rumunski ambasador\nDačija, najbolji ambasador u Rumuniji industrijski i komercijalno, prisutna je u 44 zemlje i na 4 kontinenta, a kompanija Automobil Dacia je danas najvažnija kompanija u Rumuniji. Sa svojom ulogom u lokalnoj ekonomiji, Dačija se uspostavila kao strukturalni faktor rumunske privrede, sa značajnom težinom u BDP-u (3%) i izvozu zemlje (8%).\nZa 50 godina, Dačija je prešla sa statusa lokalnog brenda na onu međunarodnog karaktera i značaja, u kontinuiranom proširenju. Dačija je postala brend automobila u pravom smislu, sa punim asortimanom, pokrivajući najvažnije segmente tržišta.\nUspešan je proizvođač automobila sa važnom ulogom u uspheu strateškog plana Groupe Renault-a pod nazivom “Drive the Future”. Prošle godine proizveli su 650.000 jedinica u fabrikama u Rumuniji, Maroku i Alžiru.\nTalent zaposlenih i profesionalnost pretvorili su Dačiju u simbol kvaliteta i performansi. I danas su u potrazi za zapošljavanjem mladih kadrova različitih specijalizacija: tržišne studije, dizajn, inženjering, proizvodni i lanac snabdevanja, prodaja, poslovne usluge i finansije.\nU skladu sa najsavremenijim trendovima imaju aktivnu i strastvenu zajednicu od 5 miliona fanova na društvenim mrežama.\nTags50 godina dačija jubilej mioveni mobil auto tv renault grupe rumunija titu


Renovirana seoska biblioteka u Bašaidu koja raspolaže sa oko 5.000 knjiga – Srbija NAŠA Zemlja\nRenovirana seoska biblioteka u Bašaidu koja raspolaže sa oko 5.000 knjiga\nby admin February 14, 2021, 3:29 pm 1.3k Views\nJedina institucija kulture u Bašaidu, mesna biblioteka, sada se nalazi u novom, kompletno uređenom prostoru u samom centru sela, nadomak Kikinde. Pored rekonstrukcije, biblioteka je takođe premeštena u prizemlje, što omogućava svim meštanima, koji do sada nisu bili u mogućnosti, da koriste usluge te ustanove.\nMeštani Bašaida imaju priliku da u kompletno rekonstruisanoj biblioteci pronađu osim knjiga, periodike i dnevne novine i časopise. Ono što je takođe važno jeste da se biblioteka sada nalazi u prizemlju, što omogućava svakome da koristi usluge te ustanove.\n“Ogranak biblioteke je bio na spratu, nismo imali izbora, ali sada svako ima pristup našem objektu. Takođe, novi objekat ima ulaz i izlaz što zadovoljava najmodernije standarde”, kazala je Radmila Mirkonj, direktorica Narodne biblioteke ”Jovan Popović”.\nSredstvima Mesne zajednice Bašaid, uz podršku Grada Kikinde, radovi na uređenju biblioteke izvršeni su uprkos brojnim problemima koji su nastali tokom prethodne godine.\n“Dugogodišnji problem smo imali sa bibliotekom. Nalazila se na spratu, postojala je mogućnost da propadne, a osobe sa invaliditetom nisu mogle da dođu do objekta. Sada smo problem rešili, a objekat smo rekonstruisali”, dodaje Bojan Mikalački, predsednik Mesne zajednice Bašaid.\nGradska uprava u Kikindi upoznata je sa situacijom u svim seoskim bibliotekama, tako da će se na tome raditi u narednom periodu, utvrđujući prioritete.\n“Sada nam je prioritet bila mesna biblioteka u Bašaidu i veoma mi je drago što smo konačno dobili lep i funkcionalan prostor jer biblioteka u Bašaidu ima lepu i dugu tradiciju i veoma mi je drago što će moći da nastavi svoj rad”, dodala je Milena Živkov, članica Gradskog veća zadužena za kulturu i obrazovanje.\nSeoska biblioteka u Bašaidu raspolaže sa oko 5.000 knjiga.


Evo šta će biti sa Srbijom, poseban deo se odnosi na plate i penzije\n2 Jula, 2021 2 Jula, 2021 admin\t0 Comments\nMinistar finansija Siniša Mali izjavio je danas, nakon što je italijanska bankarska grupa UniKredit povećala prognozu rasta BDP-a Srbije na 7,0 procenata za 2021. sa ranije predviđanih 4,2 odsto, da je to prva međunarodna projekcija da će rast ove godine iznositi sedam odsto, kao i da bi sa tim rastom naša zemlja bila među tri najbrže rastuće ekonomije u Evropi.\nMali je rekao u Vladi Srbije da već sada može da kaže da će rast srpskog BDP-a u 2021. iznositi najmanje 6,5 odsto.\nOn je podsetio da je MMF ranije u svojoj prognozi podigao rast BDP-a Srbije u ovoj godini na šest odsto, kao i da je Vlada Srbije rebalansom budžeta predvidela rast od šest odsto.\n“Već sada znamo da će to biti najmanje 6,5 odsto”, naglasio je Mali dodajući da je UniKredit banka prva izašla sa projekcijom rasta od sedam odsto za našu zemlju.\nIstakao je da to za građane znači ne samo potvrdu odgovorne ekonomske politike već i pravu strategiju investiranja u infrastrukturu i u ekologiju.\n“I ako ostvarimo tu stopu rasta bićemo među tri njabrže rastuće ekonomije u Evropi, što otvara prostor za dodatna ulaganja, u obalsti ekologije, infrastrukture, ali i dalje povećanje plata i penzija. Zadovoljan sam ovim izveštajem”, rekao je Mali.\nPoručio je da moramo da ostvarimo stopu rasta BDP-a od sedam odsto ove godine, kako bi bili ove godine među tri najuspešnije ekonomije u Evropi.\n← RUSKA VOJSKA SE AKTIVIRALA NA ARKTIKU: Podmornice zaronile u veliku dubinu okeana\nPred odlučujuće duele – nova povreda u reprezentaciji Srbije →\n“Potrebno je više jedinstva i entuzijazma” Predsednik Vučić kritikovao pojedine ministre\nBRNABIĆKA SE OGLASILA! DA LI ĆE TERETANE RADITI DUŽE? Premijerka se sastala sa predstavnicima fitnes zajednice Srbije


Sevilja i dalje bez pobede u gostima - Sportske.net\nSevilja i dalje bez pobede u gostima\nAndalužani poveli sa igračem manje na 'Balaidosu', ali brojčanio inferiorniji jedva izvukli bod.\nI Sevilja prodala igrača KinezimaKup kralja - Sevilja praktično zakazala novo finale sa Barsom!Zizu dao zeleno svetlo, Liverpul i Sevilja upalili avione!Sevilja zakovala Levante za dno!Banega stigao u 'grad mode'!\nPovratnik u redove Sevilje, Federiko Facio, koji će do kraja sezone igrati kao pozajmljen igrač Totenhema, zakomplikovao je situaciju svojoj ekipi na gostovanju u Vigu pošo je u prvih 25 minuta meča dobio dva žuta kartona i ostavio saigrče na cedilu.\nIpak, i sa desetoricom ne terenu, gosti su uspeli da dođu do prednosti. U samom finišu prvog poluvremena Danijel Kariso je savladao Alvareza, koji je samo minut ranije maestralno skinuo pokušaj Hosea Antonija Rejesa.\nDrugi deo igre protiče u dominaciji Selte, prvu veliku za domaće propušta Klaudio Buve, ali se napadač koji je ove zime stigao iz Liona iskupio u 64. minutu kada je poravnao rezultat na asistenciju Vasa - 1:1.\nIzjendačenje je bilo klasična potvrda nepisanog pravila da kada se ne iskoristi velika prilika na drugoj strani sledi kazna, samo minut pre Buvevog gola Marino je propustio šansu da duplira prednost Andalužana.\nFiniš utakmice je protekao u terenskoj iniciajtivi brojčano nadmoćnije Selte, ali je golman Sevilje Serhio Riko odličnim inetrvencijama sačuvao bod svom timu. Posebno se istakao kada je skinuo pokušaj Jaga Aspasa 15-ak minuta pre kraja meča i kada je fantastično ušao u šut Guidetiju u nadokandi.\nNemanja Radoja je bio starter u ekipi Selte i proveo u igri 62 minuta.\nPodela plena na 'Balaidosu' nije donela nikavu promenu na tabeli ni jednima ni drugima, Sevilja ostaje peta i još uvek nije osetila slast pobede u gostima nakon 23 odigrana kola, dok je Selta dva stepenika niže.\nOve rivale uskoro čeka i novi okršaj na 'Balaidosu' u revanšu polufinala Kupa Kralja, Andalužani su u prvom meču stekli veliku prednost na 'Pishuanu' gde su slavili sa ubedljvih 4:0.


PUTARI NA OBILAZNICI Radovi na Ostružničkoj petlji i Obrenovačkom putu\nZbog izgradnje leve kolovozne trake autoputa na obilaznici oko Beograda u zoni petlje Ostružnica i na novom Obrenovačkom putu doći će do izmene saobraćaja od 15. marta do 1. jula, najavljeno je iz "Puteva Srbije".\nŠto se tiče izmena režima saobraćaja na državnom putu I A reda broj 1, u smeru kretanja Orlovača-Surčin (izlazna rampa ka Beogradu i Obrenovcu) vozila će imati suženu saobraćajnu traku sa leve strane.\nOsim toga, na ulaznoj rampi na obilaznici u smeru ka Surčinu, saobraćaj će biti regulisan u vidu suženja saobraćajne trake prvo sa leve strane, a zatim sa desne strane.\nIzmene režima saobraćaja na državnom putu I B reda broj 26 obuhvata smer kretanja vozila od Obrenovca ka Beogradu, i tu će za saobraćaj će biti zatvorena krajnja desna saobraćajna traka u dužini od 300 metara, odnosno umesto dve saobraćajne trake za saobraćaj će biti u funkciji samo jedna saobraćajna traka.\nRadovi će biti obezbeđeni saobraćajnom opremom i signalizacijom, pa se mole svi učesnici u saobraćaju da poštuju ograničenja brzine i da prilagode brzinu kretanja uslovima na putu.\nPOLICIJA BLOKIRALA TAKOVSKU Potpuno obustavljen saobraćaj jer postoji opasnost da KRAN PADNE NA ULICU (VIDEO)\nOd sutra redovni radovi na Obilaznici oko Beograda\nNIČE NOVI MOST kod Obrenovca, pogledajte kako teku radovi\nNova fiskulturna sala za osnovce u naselju Skela\nMISTERIJA: KO JE FANTOM IZ POMAHNITALOG "HAMERA" Mnogo Šotri se oglasilo, a priča postaje SVE ZAMRŠENIJA\nJEZIV POŽAR KOD PRIJEPOLJA Beba zaplakala i probudila majku, svi goli i bosi istrčali iz ZAPALJENE KUĆE, a onda je drama tek počela (FOTO)\nSLUČAJ "PRVA OTMICA ZEMUNSKOG KLANA" Nakon više od 20 godina od zločina zbog kog se mladić ubio, dva policajca i dva zemunca na optuženičkoj klupi\nHRABROST ILI LUDOST Prolaznici su u neverici gledali šta rade dvojica Novosađana na klizavom krovu sedmospratnice\nMuzej na minut: Biseri Narodnog muzeja na bioskopskom platnu\n"The Cure" objavljuje nov album 2019.\n"NE ZAVISI SVE OD NAS" Trinkijeri pred evromeč sezone istakao prednosti Turk Telekoma, Lendejl veruje u publiku\nTRENUTAK ZBOG KOG SE SRCE CEPA Slepi navijač Liverpula uživa u ERUPCIJI na "Enfildu", a drugar mu opisuje gol /VIDEO/\n"OVO NIJE KAZNA" Nikola Grbić: Kada smo prošli put zamenili saradnike, osvojili smo Svetsku ligu!


GODIŠNJA NAGRADA PRIVREDNE KOMORE BEOGRADA 2006\n"BEOGRADSKI POBEDNIK" ZA 2006. GODINU\nU prepunoj sali Sava Centra dodeljena je tradicionalna Nagrada Privredne komore Beograda najuspešnijim kompanijama i pojedincima za 2006. godinu. Priznanje koje Privredna komora Beograda dodeljuje više od dve decenije, a u godini obeležavanja 150 godina postojanja i rada ovog visokog doma privrednika, imalao je posebno značajan i svečan karakter.\nIzuzetni doprinosi u unapređenju privrede Beograda, a time i privrede Srbije, kvalifikacija je koju Nagrada Privredne komore Beograda upravo potvrđuje. Dobitnici Nagrade ističu važnost POBEDNIKA u smislu neprekidnog podsećanja na progres, na još bolje poslovanje, još kvalitetnije rezultate. POBEDNIK će zauzeti posebno mesto u njihovim kompanijama kao simbol onoga čemu svi teže NAJBOLJE-NAJBOLJI.\nPredsednik Privredne komore Beograda mr Milan Janković, u obraćanju, pred tri hiljade privrednika i mnogobrojnih gostiju iz javnog života, između ostalog, istakao je da ne treba zaboraviti na doprinos mnogih predsednika Privredne komore Beograda, gradonačelnika Beograda, privrednika, zaposlenih u Komori, koji su svojim dugogodišnjim radom uticali na stvaranje što povoljnijeg privrednog ambijenta Beograda i Srbije.\nGodišnju nagradu Privredne komore Beograda za rezultate ostvarene u privređivanju u 2006. godini, PRIVREDNI POBEDNIK,\ndobila su sledeća privredna društva:\nJasni Dimitrijević, direktorki Sava Centra,\nNagradu uručuje Snežana Drašković, direktorka Instituta za transfuziju krvi\nSava Centar, najveći kongresni, kulturni i poslovni centar u Srbiji i jedan od najvećih u Evropi, koji je za proteklih 30 godina bio domaćin preko 8.000 skupova sa više od 1.600.000 učesnika. U Sava centru je organizovano 20.000 kulturnih manifestacija i programa u kojima je uživalo 10.000.000 posetilaca.\nSava Centar i danas, kada obeležava jubilej, kao i u vreme otvaranja, ima značajnu poziciju i lidersku ulogu u razvoju kongresne industrije u regionu i mesto je predstavljanja najznačajnijih autora i dela evropske i domaće kulture.\nDraginji Đurić, predsednici IO Banca Intesa,\nNagradu je uručio Žarko Zečević, generalni sekretar FK Partizan\nBanca Intesa, pouzdan partner za preko 950.000 klijenata, sa bilansnom sumom od 1,66 milijardi eura, ukupnim depozitima koji prelaze 1 milijardu eura i ukupnim plasmanom od 800.000 miliona eura, za 14 godina svog uspešnog rada postala je druga po veličini banka u Srbiji.\nZahvaljujući razvijenoj poslovnoj mreži koju čini 160 organizacionih jedinica u više od 100 gradova Srbije, najrazvijenijoj mreži bankomata i POS terminala, profesionalnom timu od 2400 zaposlenih, Banca Intesa ostvaruje kontinuiran rast u svim segmentima poslovanja, pre svega, objedinjujući 90.000 korporativnih klijenata, kao jedan od najvećih kreditora privrede Srbije.\nVladimiru Lučiću, direktoru Direkcije za telekomunikacije,\nNagradu je uručio Mirko Vasiljević, dekan Pravnog fakulteta u Beogradu\nTelekom Srbija je za 20 godina svog postojanja i uspešnog rada svojim baznim stanicama mobilne telefonije pokrio preko 90% teritorije Srbije i privukao preko 4.550.000 korisnika mobilne i 3.150.000 pretplatnika fiksne telefonije.\nKao jedna od najvećih kompanija u Srbiji, koja zapošljava oko 10.400 radnika, Telekom svojim korisnicima pruža širok izbor usluga i brojne sadržaje. Ova kompanija je prva koja je u Srbiji pustila u rad 3G mrežu.\nSAOBRAĆAJNO PREDUZEĆE LAST\nVeliboru Sovroviću, Direktoru Laste,\nNagradu je uručio Vladimir Cucić, predsednik Nadzornog odbora\nSaobraćajno preduzeće LASTA - lider u oblasti prevoza putnika u drumskom saobraćaju, prisutno je preko 60 godina na nacionalnom i međunarodnom tržištu sa voznim parkom preko 750 vozila. Pruža putnicima izuzetan komfor, sigurnost i udobnost u skladu s najvišim evropskim standardima i članica je Evropske organizacije EUROLINES.\nPored osnovne obavlja, i niz pratećih delatnosti, kako iz oblasti saobraćaja, tako i iz oblasti trgovine, ugostiteljstva i turizma, a sve to realizuje 4000 zaposlenih radnika.\nPetru Pavloviću, vlasniku i direktoru hotela Radmilovac,\nNagradu je uručila, Zorica Obradović, koordinator u Privrednoj komori Beograda\nHotel Radmilovac, idealno mesto za odmor, seminare, poslovne skupove i sportske ekipe, 18 godina uspešno vodi gospodin Petar Pavlović. Ovaj porodični hotel sa 23 sobe opremljene po evropskim standardima nudi najviši nivo usluge i uživanje u bogatoj gastronomskoj ponudi.\nPoslednju deceniju, hotel Radmilovac organizuje slikarsku koloniju u kojoj su zastupljeni naši slikarski velikani, ali i mladi talenti.\nDokaz dugogodišnje vrhunske usluge su mnogobrojna domaća i internacionalna priznanja, koje je 23 zaposlenih u ovom hotelu do sada zasluženo ponelo.\nAnthony Barnett-u, direktoru Ball Packaging-a,\nNagradu je uručio Mlađan Dinkić ministar za ekonomiju i regionalni razvoj u\nKompanija Ball Packaging Europe je jedan od vodećih proizvođača limenki za pića u Evropi, koja ima dvanaest fabrika blisko lociranih u Nemačkoj, Francuskoj, Engleskoj, Holandiji, Poljskoj i Srbiji.\nBall Packaging Europe Belgrade, osnovana 2005. godine, najveći je proizvođač dvodelnih limenki od aluminijuma, i snabdeva tržište centralne i jugoistočne Evrope sa približno 700 miliona limenki godišnje.\nPoslujući u najmodernije opremljenoj fabrici, uz korišćenje najsavremenijih tehnologija, kao i angažovanjem visokostručne radne snage, kompanija je postigla izuzetne rezultate u poslovanju, zadovoljavajući i najstrožije kriterijume međunarodnih standarda.\nPrivredne komore Beograda za 2006. godinu dodeljena je:\nSAVEZU EKONOMISTA SRBIJE\nDraganu Đuričinu, Predsedniku Saveza ekonomista Srbije,\nPovelju je uručio Dragoljub Vukadinović, predsednik kompanije Metalac\nPrva organizacija ekonomista Srbije osnovana je 1945. godine, kao ''Društvo ekonomista'', a 1947. godine prerasta u Društvo ekonomista Srbije. Još tada su kao osnovni zadaci postavljeni razvoj ekonomske teorije, unapređenje privredne prakse, organizovanje savetovanja i unapređenje obrazovanja ekonomskih i stručnih kadrova.\nSavez je od početka rada bio svestan svoje društvene odgovornosti u razvijanju ekonomskih potencijala i aktivnom učešću u ekonomskom, odnosno ukupnom društvenom razvoju. S toga su prioritetne aktivnosti uvek vezane za razvoj i unapredjenje privrednog sistema i ekonomske politike.\nBranislavu Grujiću, predsedniku kompanije PSP-FARMAN,\nPovelju je uručio Toplica Spasojević, vlasnik kompanije ITM\nBranislav Grujić, diplomirani inženjer mašinstva, jedan je od uspešnijih srpskih biznismena koji radi van Srbije. Predsednik je kompanije PSP-Farman u Moskvi čija je osnovna delatnost građevinarstvo, u kojoj je stekao visok rejting, zahvaljujući pre svega, velikim poslovima u Rusiji, kao i u Belgiji, Švajcarskoj, Italiji i Srbiji preko mreže predstavništva ove Kompanije. Gospodin Grujić ličnim angažovanjem pomaže svojoj zemlji, od dobrotvornih akcija, preko zapošljavanja velikog broja naših visokostručnih ljudi, kao i mladjeg kadra koji tek stiče radna iskustva. Branislav Grujić je i potpredsednik Srpsko-američkog centra i potpredsednik Upravnog odbora Asocijacije privrednih komora Rusije i Srbije.\nBošku Buhi, direktoru Termoelektrane Nikola Tesla,\nPovelju je uručio, Miodrag Zec, profesor ekonomije na Filozofskom fakultetu\nBogatu profesionalnu karijeru ostvario je u Elektroprivredi Srbije i Institutu "Nikola Tesla".\nPoslove direktora Termoelektrane "NIkola Tesla" obavlja od 2001.godine, rukovodi timom stručnjaka i poslovima modernizacije postrojenja najvećih termoelektrana u Srbiji. U okviru strateških opredeljenja Elektroprivrede Srbije, ličnim angažovanjem dao je značajan doprinos u razvoju domaćih proizvodnih, naučnih i tehničko-tehnoloških potencijala.\nPrivredne komore Beograda za 2006. godinu dodeljena je gospodinu\nPlaketu je uručio mr Milan Janković, predsednik Privredne komore Beograda\nČovek koji je kao glumac ostvario preko 200 uloga, proizveo 12 igranih filmova u svojoj producentskoj kući i nedavno potpisao petu režiju igranog filma "Konji vrani".\nSa svojim delima obišao je dobar deo sveta i tako kao ambasador kulture, skrenuo pažnju na malu i prelepu zemlju u kojoj živi.\nPrivredne komore Beograda za 2006. godinu dodeljena je gospođi\nSvetlani Vukajlović, direktorki Republičkog zavoda za zdravstveno osiguranje,\nNagradu je uručio mr Milan Janković, predsednik Privredne komore Beograda\nGospođa Svetlana Vukajlović, direktorka Republičkog zavoda za zdravstveno osiguranje, po obrazovanju je pravnik, a trenutno je posvećena i pripremi doktorata. Od 1995. godine je na rukovodećim poslovima – direktor Zepter osiguranja, direktor za razvoj Delta osiguranja...\nTokom nešto više od dve godine rukovođenja Republičkim zavodom za zdravstveno osiguranje, uspela je da ova ustanova iz deficitarnog finansiranja preraste u održiv finansijski sistem.\nVeselinu Jevrosimoviću, predsedniku kompanije ComTrade Group,\nNagradu je uručila Milka Forcan, potpredsednica kompanije Delta Holding\nVeselin Jevrosimović, studirao je menadžment na Univerzitetu, na Floridi. Još kao student, 1986, pokrenuo je distribuciju prvih personalnih računara i komponenti u zemlje Srednje i Latinske Amerike.\nSvoju prvu kompaniju osniva 1988. godine u Nemačkoj, a 1998. osniva i kompaniju u Srbiji – ComTrade Group, čiji je jedini vlasnik.\nCom Trade Group veoma brzo postaje vodeća IT (aj-ti) kompanija na Balkanu i jedan od lidera na polju informacionih i telekomunikacionih tehnologija (ICT) u regionu Jugoistočne Evrope.\nNagradu "Beogradski pobednik"\nza najbolju promociju Beograda i Srbije u svetu,\nPrivredna Komora Beograda dodelila je:\nMARIJI ŠERIFOVIĆ , pobednici Evrosonga i\nSAŠI MIRKOVIĆU, izvršnom producentu i\ngeneralnom menadžeru kompanije Beoton R\nMariji Šerifović, pobednici Evrosonga i Saši Mirkoviću, izvršnom producentu i generalnom menadžeru kompanije Beoton R, Nagradu je uručio mr Milan Janković, predsednik Privredne komore Beograda\nMarija Šerifović, pobednica Evrosonga, mlada dama raskošnog glasa, čiju je harizmu i veliki talenat prepoznao evropski televizijski auditorijum i svojim glasovima odlučio da baš ona ponese laskavu titulu pobednika.\nMariju srpska javnost već naziva nacionalnim herojem, dok se “Molitva” peva na svim jezicima, i uvek znači jedno. Pobedu kao novi početak.\nEvropu u Beogradu.


Što se krije iza odlaska Johna Boltona? -- Gospodari lutaka -- Sott.net\nNed, 15 Ruj 2019 11:00 UTC\n"Obavestio sam Džona Boltona prošle noći da njegove usluge više neće biti potrebne Beloj kući. Snažno sam se protivio mnogim njegovim predlozima, kao i drugi u administraciji", naveo je Tramp.\nSamo desetak minuta kasnije, preko svog naloga na Tviteru, usledila je Boltonova replika kojom je negirao tvrdnju svog predsednika: "Ponudio sam ostavku prošle noći, a predsednik Tramp je rekao: 'Hajde da popričamo o tome sutra'".\nKada je Džon Bolton, "superjastreb" američkog intervencionizma, imenovan za Trampovog savetnika za nacionalnu bezbednost u martu prošle godine, "Njujork tajms" je pisao da "čitav svet treba da bude zabrinut", a ova ocena nije se učinila preteranom. Ne samo zato što je Bolton u prošlosti snažno zagovarao sve američke ratove, već i zato što je, kada je imenovan, demantovao medijske izveštaje u kojima je pisano da je Trampu obećao da neće pokretati nove ratove.\nSada, posle Boltonovog odlaska iz Bele kuće, "pretnja rata širom sveta eksponencijalno opada", komentar je republikanskog senatora Renda Pola, jednog od najdoslednijih antiintervencionista u američkoj politici. Republikanski establišment, međutim, nije tako zadovoljan.\n"Veoma sam nesrećan što čujem da on odlazi", reakcija je senatora Mita Romnija.\n"Iznenadni odlazak Džona Boltona predstavlja simbol nereda, koji uznemiruje naše saveznike od prvog dana Trampovog mandata. Stabilno liderstvo i strateško vođenje spoljne politike ključni su za obezbeđivanje američke nacionalne bezbednosti," komentar je Nensi Pelosi, predsednice Predstavničkog doma američkog Kongresa i funkcionerke Demokratske partije.\nA liberalni magazin "Ekonomist" dodaje i da Boltonov odlazak, kao znak Trampove želje da postigne veliki spoljnopolitički uspeh tokom ovog mandata, "donosi prednost Iranu, Severnoj Koreji i Rusiji".\nZašto su se sukobili Donald Tramp i Džon Bolton? Kakvog će uticaja Boltonov odlazak imati na američku spoljnu politiku? I da li je državni sekretar Majk Pompeo najveći pobednik u ovoj situaciji, jer njegov uticaj još više raste, kao što ocenjuje "Njujork tajms"?\nOvo su pitanja o kojima su u "Novom Sputnjik poretku" govorili analitičar iz Vašingtona Obrad Kesić i istoričar Saša Adamović.\n"Boltonov odlazak mnogi predstavljaju kao najavu nagle promene američke politike, tumači se i da je to pobeda mejnstrim elite Republikanske i Demokratske partije, koje na njega gledaju kao na radikalnog autsajdera, međutim, osnovni razlog Boltonove smene su, pre svega, lični razlozi", objašnjava Obrad Kesić.\n"Bolton je, naime, izgubio podršku Trampa i njegovog okruženja, uključujući i potpredsednika SAD Majka Pensa, nakon što je otkriveno da je upravo od Boltona procurila informacija da se Pens protivi Trampovoj ideji održavanja samita sa talibanima, što je Pensa stavilo u neugodnu situaciju. Jednostavno, Bolton je samog sebe doveo u poziciju iz koje nije bilo drugog izlaza, osim da ode".\n"Džon Bolton je Trampu bio od velike pomoći u prevazilaženju otpora unutar administracije u vezi sa raskidom Nuklearnog sporazuma sa Iranom", ukazuje Saša Adamović, podsećajući da je H.R. Mekmastera na funkciji savetnika za nacionalnu bezbednost Bolton zamenio u martu prošle godine, dva meseca pre nego što će se Amerika povući iz iranskog Sporazuma.\n"Međutim, u međuvremenu je među njima došlo do neslaganja o brojnim važnim pitanjima, od Severne Koreje, do pregovora sa avganistanskim talibanima, što mnoge navodi na razložan zaključak da Boltonovom smenom Tramp zapravo pokazuje da namerava da kontroliše svoju spoljnu politiku. A to znači da se ovo ne može smatrati pobedom 'duboke države', tim pre ako je zaista Bolton svojim isuviše radikalnim pristupom minirao Trampove spoljnopolitičke inicijative", skreće pažnju Adamović.\nMagazin "Ekonomist" u svojoj analizi navodi da Boltonov odlazak "sugeriše da je Tramp sada raspoložen za sklapanje (spoljnopolitičkih) dilova, uoči izbora sledeće godine", ali Adamović napominje da "nije Bolton bio glavna prepreka sklapanju ovakvih dogovora. Ta prepreka nalazi se u Kongresu, u Stejt departmentu i Ministarstvu pravde, koji su glavna uporišta te 'duboke države', koja sve vreme opstruiše Trampa i njegove spoljnopolitičke namere".\nUprkos pokušajima Kongresa da od Trampa preuzme rukovođenje američkom spoljnom politikom, Obrad Kesić smatra da su "antiintervencionisti, poput Renda Pola, verovatno u pravu kada kažu da smo sada dalje od vojnih poteza koje bi Amerika mogla da preduzme, nego što smo bili dok je Bolton bio na funkciji, pogotovo kada su u pitanju Iran ili Venecuela, zato što Trampov instinkt kaže da SAD treba da izađu iz ratova koje vode, a ne da pokreću nove ratove".\nIpak, Kesić dodaje da "Boltonov odlazak neće imati onolikog uticaja na američku spoljnu politiku kao što se tvrdi, zato što je Tramp predsednik koji sam donosi odluke. Primera radi — svi njegovi savetnici bili su protiv samita u Helsinkiju sa predsednikom Rusije Vladimirom Putinom, ali se Tramp svejedno odlučio na taj potez".\nIz tog razloga, ni rast Pompeovog uticaja, koji se sada predviđa ("Ni jednog drugog spoljnopolitičkog savetnika Tramp ne sluša kao Pompea, a Boltonov odlazak pruža mu priliku da dodatno poveća svoj uticaj", ocenjuje "Njujork tajms") — "ne treba precenjivati, jer ni jedan pojedinac nije toliko bitan u ovoj administraciji. Tramp je pokazao da može da smeni bilo koga u bilo kom trenutku", kaže Kesić, i zaključuje: "Problem je, međutim, u tome što on nema snage da implementira ono što je dogovoreno, budući da se često nalazi u situaciji da ga sabotiraju same institucije kojima on komanduje".


Moguća značajna ušteda energije u industriji Beograda | Energetski portal Srbije\nMoguća značajna ušteda energije u industriji Beograda\nU petak 8. aprila 2016. godine u prostorijama Privredne komore Beograda održan je okrugli sto „Mogućnosti za smanjenje troškova energenata u industriji Beograda“.\nSekretar Udruženja industrije gospodin Velimir Radojević izjavio je da bi se trebalo preduzeti konkretnije, dugoročnije i organizovanije mere uz odgovarajuća ulaganja kako bi se postigli vidljivi rezultati kada je reč o uštedi energije. Kako je istakao, ovo je problem koji moraju rešavati sve kompanije jer značajno utiče na poslovanje. Dodao je da najnovija istraživanja pokazuju da 27 odsto ukupne energije u Srbiji troši industrija, a to je rezultat korišćenja zastarelih tehnologija. Naveo je da je procenjeno da bi ovakvi troškovi mogli da se smanje za oko 30 odsto, ali je problem to što domaće kompanije nemaju dovoljno stručnjaka kako bi implementirali energetski menadžment.\nPredsednik Grupacije za obnovljive izvore energije gospodin Zoran Mojić istakao je da su obnovljivi izvori energije nezaobilazni kada je reč o uštedi energije, kao i da je ova oblast referentna i za investitore. Naveo je da je zakonska regulativa dobro urađena u odnosu na okruženje, ali je problem nestručnost, nedovoljno znanje, iskustvo i kapacitet onih koji su zaduženi za implementaciju.\nDirektor Centra za čistiju proizvodnju Tehnološko-metalurškog fakulteta u Beogradu gospodin Branko Dunjić podsetio je da Centar postoji od 2007. godine, a da ima za cilj da pomogne kompanijama da smanje potrošnju sirovina, energije, vode i drugih elemenata koji ulaze u troškove proizvodnje i poslovanja. Kako je istakao, kompanije koje ulaze u sistem efikasnije i sirovinski čistije proizvodnje mogu da ostvare uštede i do 100 hiljada evra bez velikih investicija.\nOkrugli sto organizovali su Privredna komora Beograda u saradnji sa Centrom za čistiju proizvodnju Srbije.


sreda, 07 april 2021 06:44\nU Organizaciji Grada Sombora, gradskog Saveta i Agencije za bezbednost saobraćaja svečano su roditeljima prvih 100 rođenih beba u 2021. godini na području grada Sombora uručena bezbednosna autosedišta. Kako je najavljeno, sa ovom akcijom se nastavlja i za bebe rođene tokom prošle i ove godine. Nadležni grada kažu da će pored autosedišta ove godine deliti i bezbednosna sedišta za bicikla.video icon\nAutosedišta za prvih sto rođenih beba u ovoj godini Grad Sombor poklonio je roditeljima, za ove namene opredeljeno je oko 1.000.000 dinara, a sredstva su obezbeđena od naplaćenih kazni nesavesnim vozačima.\nIgor Karapandža, roditelj: „Ovo je divan gest pažnje od strane grada, gradskog Saveta za bezbednost saobraćaja koji nam daje kroz ovo pomoć kako bi naša deca bila bezbedna kao najmlađi učesnici u saobraćaju“.\nOd 2017. i tokom ove godine biće dodeljeno 575 autosedišta za najmlađe učesnike u saobraćaju.\nAntonio Ratković, gradonačelnik Sombora: „Pored svih ovih aktivnosti imamo i akcije sa predškolskim ustanovama, gde smo kompletno opremili svaki vrtić u gradu i naseljenim mestima i privatni vrtić sa svetlo odbojnim pojasevima, sa saobraćajnim tepisima, a ove godine ćemo podeliti i saobraćajne znakove i nabaviti još novih saobraćajnih tepiha. U cilju nam je da ove godine svaki vrtić u gradu i naseljenim mestima dobije po dva bicikla kako bi naša deca naučila da voze, koja ne znaju. Takođe, planirali smo brzinske displeje u ulicama Konjovićeva i Staparski put“.\nPodela bezbednosnih sedišta za bicikila planirana je tokom ove godine, dok su saobraćajnom signalizacijom opremljene zone oko škola u selima Telečka, Bezdan, Stanišić, Riđica, a planira se uređene i u ostalim naseljenim mestima.


Lenovo: Rast prihoda 31 posto | PC Press\nLenovo: Rast prihoda 31 posto\n3. februar 2015. Jovana Milićević\nKompanija Lenovo objavila je danas rezultate poslovanja u trećem fiskalnom kvartalu, zaključno 31. decembrom 2014. godine.\nU ovom periodu, prihod Lenova je iznosio 14,1 milijardu američkih dolara, što je povećanje od 31 odsto u odnosu na prošlu godinu.\nPrihod iz trećeg kvartala bez poreza i nenovčanih rashoda u vezi sa računovodstvenim troškovima spajanja i akvizicija iznosi 348 miliona američkih dolara, što je za osam odsto više nego prethodne godine.\nProizvodnja personalnih računara donosi 65 odsto prihoda, mobilni uređaji 24 odsto, a proizvodi za preduzeća 9 odsto.\n„U ovom kvartalu smo na startnoj liniji nove trke, ali rezultati pokazuju da imamo pravu strategiju, da smo obavili prave akvizicije i da smo dobro poslovali na globalnom nivou, tako da sam uveren da smo spremni za pobedu”, kaže Juanking Jang, predsednik i izvršni direktor kompanije Lenovo.\n„Naša primarna proizvodnja personalnih računara je ostala na liderskoj poziciji i dalje uvećala profitabilnost. Dva nova preuzeta poslovanja ostvaruju veliki uspeh u prvom kvartalu integracije. Oni definitivno postaju naši pogoni za rast. Motorola je već jaka na svetskom nivou: ovo je prvi put da je prodato više od 10 miliona proizvoda u kvartalu i sada ponovo ulazi na kinesko tržište.”\nTagovi: finansijski izveštaj, Lenovo\n← Dubravko Ivaniš (Pips, Chips & Videoclips) o muzici i računarima\nKamera od 3200 megapiksela →


AKCIJA NA KOPAONIKU: Antiteroristička jedinica na terenu - MUP pokazao snagu koju poseduje (FOTO)\nMinistar unutrašnjih poslova Aleksandar Vulin istakao je, po završetku vežbe, da je predsednik Republike Srbije i vrhovni komandant Vojske Srbije Aleksandar Vučić najavio nova ulaganja u vojsku i policiju i dodao da su pripadnici Ministarstva unutrašnjih poslova i kroz ovu vežbu pokazali koliko su sva ulaganja u policiju opravdana.\n- Nezamenljiv je osećaj sigurnosti koji nam svi oni pružaju, osećaj da smo u stanju da odbranimo naš narod i naš način života gde god da je naš narod ugrožen. Ovi ljudi su i danas pokazali da ništa nije toliko daleko da srpska policija nije u stanju da stigne i da pomogne svom narodu - rekao je ministar Vulin.\nPrema njegovim rečima, u združenoj vežbi pripadnici policije pokazali su kako bi se nosili sa terorističkom pretnjom i da su u stanju da ispune svako naređenje i sačuvaju naš narod gde god da se on nalazi.\n- Svako kome je stalo do mira i stabilnosti na Balkanu zna da samo snažna srpska država garantuje mir i stabilnost - poručio je ministar Vulin.\nPomoćnik komandanta Specijalne antiterorističke jedinice Goran Stojanović istakao je da pripadnici Ministarstva unutrašnjih poslova svakodnevno usavršavaju taktičko-operativne veštine i znanja i da su spremni da u svakom trenutku odgovore na bilo koju kriznu situaciju.\nOn je objasnio da je u združenoj vežbi u zimskim uslovima učestvovalo 85 policijskih službenika, SAJ-a, Žandarmerije, Helikopterske jedinice i kraljevačke policije, Ispostave na Kopaoniku, kao i strateški partneri Sektora za vanredne situacije Gorska služba spasavanja.\nStojanović je dodao da je u vežbi korišćeno 10 motornih vozila i dva helikoptera H145.\nPrema njegovim rečima, u ovakvim situacijama ministar unutrašnjih poslova proglašava crveni nivo opasnosti i formira Štab strategijskog nivoa, koji rukovodi celom operacijom savladavanja terorista i oslobađanja talaca.\nOn je naglasio da su pripadnici specijalnih i posebnih jedinica policije uvežbani i utrenirani za rešavanje kriznih situacija u borbi protiv terorizma, organizovanog kriminala i svim drugim slučajevima koji zahtevaju njihovo angažovanje.\nCilj antiterorističke vežbe koja je izvedena na Kopaoniku bio je prikaz reagovanja pripadnika Ministarstva unutrašnjih poslova u situaciji terorističkog akta na skijalištu i talačke situacije u objektu u neposrednoj blizini.\nPripadnici SAJ-a, Žandarmerije i Helikopterske jedinice u sadejstvu izvršili su upad u prostorije u koje su se sa taocima zabarikadirali teroristi, blokirali širi rejon oko objekta, savladali ih i oslobodili taoce.\nPo savladavanju terorista, taoci su evakuisani, a prvu pomoć povređenima pružili su pripadnici Gorske službe spasavanja, koji su ih uz pomoć motornih sanki i specijalnih nosila, odvezli do policijskog helikoptera opremljenog za traganje i spasavanje.\nAleksandar Vulin MUP teroristi specijalci antiteroristička vežba


Obloge od rakije mogu biti opasne, ove osobe NIKAKO ne smeju da ih stavljaju\nM. K. 15. januara 2022. 12:25\nBake i majke odmalena nam skidaju temperaturu oblozima od rakije i alkohola, a da li je to zapravo velika greška?\nAlkoholni oblozi se primenjuju kod raznih stanja, i to:\nbolovi u grlu i grlu, kao i kašalj\nprehlada i hipotermija, ako nema temperature\nupala uha (sa izuzetkom gnojnog oblika)\nza smanjenje oteklina nakon injekcija\notekline limfnih čvorova\nAli postoje i situacije kada obloge od alkohola nisu preporučljiva opcija.\n„Oblozi od rakije/votke ne bi trebalo da se koriste ako postoji temperatura, kao ni u slučaju progresivnih kožnih bolesti ili povreda kože, kao ni u slučaju gnojnih upala“, kaže fizioterapeut dr Elena Dronova.\n„Alkohol i sirće dovode do brzog rashlađivanja, pa dolazi do sužavanja krvnih sudova. Zbog toga se nekoliko minuta nakon primene obloga smanjuje odavanje toplote sa kože, pa temperatura u unutrašnjosti organizma zapravo raste. Takođe, postoji opasnost da se alkohol i apsorbuje preko kože kad rakija isparava“, objasnio je pulmolog dr Branislav Nestorović.\nBilo da li ćete alkohol na bolno, upaljeno mesto nanositi kao oblog ili jednostavno ga masirati, postoje situacije kada ga nikako ne treba koristiti:\nPre upotrebe obloga ili masaže alkoholom neophodno je konsultovati se sa lekarom, piše Mondo. Pored toga, nije zgoreg ni odvagati sve rizike, pošto jak alkohol može ući u krvotok kroz kožu, naglašava dr Elena Dronova.


Vučetić: Priznanje AA+boniteta kao potvrda uspešnog timskog rada i posvećenosti poslu – GM Press\nRedakcija 19 novembra, 2021\t0 Komentara\nBonitet je pojam latinskog porekla, nastao od latinske reči bonitas / bonus, što u prevodu znači – dobar, vredan, kvalitetan, valjan, a ujedno predstavlja i skup osobina jednog subjekta. Bonitet se tumači i kao – unutrašnja vrednost, trgovinska platna sposobnost, sigurnost određenog potraživanja, sposobnost plaćanja i davanja kredita i sl.\nJavno preduzeće za izgradnju opštine Gornji Milanovac dobitnik je prestižne nagrade, odnosno, ocene boniteta,od ovlašćene kuće „Company Wall Ltd,“ kao jedno od najuspešnijih javnih preduzeća u Srbiji. Prema rečima Božidara Vučetića, direktora preduzeća, priznanje je potvrda uspešne saradnje, timskog rada, kolegijalnosti i posvećenosti poslu, koji du doveli do izuzetnih rezultata rada, kako ove, tako i prethodne godine.\n–Od 1. januara, 2017. godine Javno preduzeće za izgradnju opštine posluje na tržišnim profitnim osnovama, što znači da nismo ni direktini ni indirektni korisnici buđžeta opštine Gornji Milanovac, već spadamo u ostalu grupu korisnika budžetskih sredstava. Po tom osnovu, odmah smo bili kontrolisani od ovlašćenih kuća, kada je u pitanju poslovanje. U 2020. godini preduzeće je ostvarilo izvanredne rezultate, koji se ogledaju u ostvarenoj dobiti od 8 740 000 dinara, likvidnosti, bez dana blokade od strane Narodne banke Srbije i izmirenim obavezama prema dobavljačima i lizing kućama. Na osnovu svih tih podataka, dobili smo ovo prestižno priznaje AA+ Boniteta. Ovo znači značajnu podršku i poslovnu saradnju sa našim budućim partnerima. Mi smo prvi put u Javnom preduzeću dobili ovakvo priznanje, na koje sam kao rukovodilac izuzetno zahvalan i ponosan. To je poslovni poduhvat svih zaposlenih i ovom prilikom želeo bih da se zahvalim kolegama na odličnoj saradnji koja je i doprinela ovakvom uspehu – naglasio je Božidar Vučetić, direktor Javnog preduzeća za izgradnju opštine Gornji Milanovac.\nBožidar Vučetić, direktor Javnog preduzeća za izgradnju opštine Gornji Milanovac Foto/GM PRESS\nJavno preduzeće za izgradnju svrstano je u samo 3% najuspešnijih javnih preduzeća u Republici Srbiji, što je je izvanredan rezultat, s obzirom na činjenicu da je za kratko vreme kao mlado preduzeće u novom statusu dostiglo ovu prestižnu poziciju.\nTags: AA+ bonitet, bonitet, JP za izgradnju opštine Gornji Milanovac\nU Opštoj bolnici 33 pacijenta na lečenju od Kovida-19\nSve više hapšenja zbog vožnje pod dejstvom alkohola


Tag / Batrovci / Vesti online\nBatrovci: Skenerom otkrili "slepe putnike"\nNa graničnom prelazu Batrovci u kamionu kojim je prevožen elektro materijal iz Bugarske u Švajcarsku otkriveno je pet državljana Avganistana koji su pokušali da ilegalno pređu granicu.\n08:37 >> 10:31\nTurčin probio rampe na granici, stigli ga presretači\nTurski državljanin K. E. (34) izazvao je u sredu uveče težak incident na graničnom prelazu Batrovci, između Hrvatske i Srbije.\nPet sati za ulazak u Srbiju\nDragoljub Filipović, šef Odseka za kontrolu prelaženja državne granice u MUP Srbije, upozorava na povećan priliv putnika u vreme praznika, što uzrokuje čekanje na ulazak u Srbiju i po pet...\nTeretna vozila na Batrovcima čekaju 12 sati\nMinistarstvo unutrašnjih poslova (MUP) saopštilo je da zadržavanje teretnih vozila koja na graničnom prelazu Batrovci napuštaju Srbiju, iznosi 12 časova.\nPotukle se dve porodice u autobusu: Mladić ubo nožem drugog\nGranični prelaz Batrovci-Bajakovo (između Srbije i Hrvatske) bio je zatvoren dva sata zbog tuče dve porodice koje su autobusom putovale iz Beograda za Zagreb.\nPoražavajućom slikom kilometarskih kolona na graničnim prelazima Srbije ka zapadu, ali i istoku, juče je nastavljena državna blamaža, a da nema nikakvog objašnjenja iz nadležnih institucija...\nBatrovci: Teretna vozila čekaju oko 13 sati\nKod Bugarina nađeno 80 kg heroina\nNa Batrovcima se na ulaz čeka po tri sata\nNa graničnom prelazu Batrovci na ulazu iz Hrvatske u Srbiju putnička vozila zadržavaju se oko tri sata zbog priliva vozila, saopštio je danas MUP Srbije.\nMUP: Nož sa kukastim krstom u nemačkom automobilu\nZajedničkom akcijom MUP i carinskih službi u sredu uveče je na prelazu Batrovci, na izlazu iz Srbije, sprečen pokušaj krijumčarenja vatrenog i hladnog oružja.\nBatrovci: Zaplenjeno 11 kilogram skanka\nCarinici su u zajedničkoj akciji sa policijom, na graničnom prelazu Batrovci sprečili krijumčarenje preko 11 kilograma skanka, saopšteneo je danas iz Uprave carine.


Star Citizen prešao cifru od 200 000 000 dolara finansiranja - PLAY!\nStar Citizen je igra čiji je razvoj počeo 2011. godine i koja je prvobitno trebala da izađe 2014. godine. Sada smo u 2018. godini i igra još uvek nije na vidiku da izađe u celosti.\nGejming javnosti ova igra je pre svega poznata po neverovanoj količini novca koji je ušao u ovaj projekat, a ovog vikenda je i zvanično pređena još jedna velika granica – igra je sakupila gotovo neverovatnih 200 miliona dolara samo od finansiranja igrača koji ulažu u nju kupujući razne stvarčice unutar igre.\nPodsećamo, početni cilj kampanje bio je 100 puta manji, odnosno 2 000 000 dolara, tako da se svi s razlogom pitaju: šta se zapravo kog đavola dešava ovde, gde taj novac odlazi i da li će ova igra ikada izaći? Posebno se digla kontroverzna ovog leta, kada su pojedinci želeli da refundiraju svoj novac jer su prosto odustali od toga da će ova igra ikada ugledati svetlost dana, ali im je studio Cloud Imperium Games, koji razvija igru, odbio da vrati novac nazad.\nStrasti su definitivno podeljene, sa jedne strane imamo fanove koji zdušno brane ceo projekat, a sa druge ljude koji misle da je opseg zamisli preveliki zalogaj za ovaj studio, ali i generalno tehničke mogućnosti, i da nikada neće biti završen.\nBilo kako bilo, Star Citizen nastavlja da skreće pažnju na sebe brojkama, samo se nadamo da će ovo na kraju ipak biti srećna priča, a ne jedan od najvećih fijaska u gejming istoriji.


Opozicija u Novom Sadu protiv izgradnje Balaševićevog muzeja u parku\nBeta 22. decembra 2021. 22:15\nPredstavnici opozicionih partija u Skupštini grada Novog Sada najavili su danas da neće podržati da se na prostoru Univerzitetskog parka izgradi muzej posvećen pokojnom kantautoru Djordju Balaševiću, jer gradu „svakako nedostaje“ zelenila i jer postoje druge lokacije koje se mogu iskoristiti za tu namenu.\nOni su na sednici skupštine grada ocenili da se ovakvim donošenjem urbanističkog akta nastavlja praksa lokalne vlasti da se menjaju urbanistički planovi „po želji privatnih lica i investitora“, a bez mišljenja javnosti i struke.\nŠef odborničke grupe Demokratske stranke Srbije Bojan Radojević rekao je da je „neprihvatljivo“ da se bilo koji deo parka odvaja za bilo kakvu izgradnju i da se time Novosadjanima smanjuju zelene površine.\n„Smatramo da nije u redu ono što se dogodilo, a to je predstavljanje gotovog rešenja, kojem su prisustvovali gradonačelnik sa porodicom Balašević“, rekaoje on.\nNaveo je i da se „postavlja pitanje na osnovu čega su oni krenuli u izradu plana koji još nije ni usvojen?“\n„Na kom konkursu je to radjeno? Ko je platio izradu idejnog rešenja kada grad nije ni krenuo u realizaciju projekta“, upitao je Radojević.\nŠef odborničke grupe Srpske radikalne stranke radikala Djuradj Jakšić rekao je da postoje i druge lokacije u gradu na kojima se može izgraditi muzej posvećen Balaševiću.\nFondacija „Balašević“ je juče, uz prisustvo pojedinih gradskih čelnika, predstavila izgled idejnog rešenja muzeja posvećenog Balaševiću.\nGradonačelnik Novog Sada Miloš Vučević je rekao da će on lično i gradska uprava učiniti sve da pomognu u ispunjenju „ovog zaveta“.\nNaveo je da će pomoći da „Djordje Balašević, dobri duh Novog Sada, u Univerzitetskom parku dobije mesto gde će njegov život i rad biti dostojno predstavljeni“.


U Nemačkoj i danas radi 17.000 nekadašnjih pripadnika Štazija | Hronika\nPočetna strana > Hronika > U Nemačkoj i danas radi 17.000 nekadašnjih pripadnika Štazija\nU Nemačkoj i danas radi 17.000 nekadašnjih pripadnika Štazija\nNemce je šokiralo otkriće da u javnom sektoru njihove zemlje i danas radi oko 17.000 pripadnika Štazija, tajne policije nekadašnje Istočne Nemačke.\n"Reč je o razmerama koje niko nije očekivao", kaže Klaus Šreder sa Slobodnog univerziteta u Berlinu. Prema njegovim rečima, to je posledica "slabe provere kandidata za rad u javnim službama nakon ujedinjenja dve nemačke države".\nU vreme kad su bili "mač i štit" komunističke države, štazijevci su bili poznati po brutalnim progonima političkih protivnika, u čemu im je najsličnija bila zloglasna rumunska Sekuritatea, iz vremena Nikole Čaušeskua.\nKada je posle pada Berlinskog zida pao i Štazi, njegovi kadrovi su uspeli da se "uvuku" u mnoge javne službe, među kojima je i policija. Savezna kriminalistička služba (BKA) potvrdila je navode medija da u njenom sastavu deluju 23 lica koja su bili kadrovi Štazija. Priznali su i da je jedan od njih u odeljenju koje obezbeđuje Angelu Merkel, ali je demantovano da je u prvom "prstenu" premijerkinih bezbednjaka.\nKrajem osamdesetih godina prošlog veka, u vreme svoje najveće moći, kada je smatrana jednom od najefikasnijih tajnih službi u svetu, Štazi je, prema podacima agencije DPA, imala 275.00 agenata i čak pola miliona doušnika, koji su "kontrolisali" sve - od članova porodica i prijatelja, do kolega na radnom mestu i komšija. Od nje je drhtala čitava zemlja.\nPošto lustracija tih kadrova, sprovedena posle pada Berlinskog zida, nije bila po volji mnogih, najnovija otkrića o infiltriranosti štazijevaca u državne službe, pokreću inicijative da se taj posao "ponovi".\n"Revizija je nužna", smatra Gerhard Ruden, poverenik za kontrolu Štazijevih arhiva.\nIstog mišljenja je i Udruženje žrtava staljinizma (VOS), koje je pozvalo vladu da se hitno izjasni o otkriću u vezi sa angažovanjem štazijevaca u javnom sektoru.\nStručnjaci, međutim, ističu da je malo izgleda za nove čistke u javnom sektoru koje su "prošarane" Štazijevim kadrovima. Razlog je, kažu, to što je pre tri godine istekao zakonski rok za pokretanje novih postupaka.\n"Fajnenšel tajms" je, prošle sedmice, u svom nemačkom izdanju, objavio da je najviše štazijavaca otkriveno u saveznoj pokrajini Saska Anhalt - 4.400. Od tog broja, u policiji ih je 1.722, dok preostalih 1.976 radi u različitim resorima koja pripadaju Ministarstvu kulture. U javnom sektoru pokrajine Meklenburg je više od 2.000 pripadnika Štazija.


Dok trepere leptirići u stomaku, partner je najvažniji i sve se njemu podređuje, a kada ta faza prođe, usmeravaju se i na druge prioritete. To se onda doživljava kao negativna promena i razlog za protestovanje\nPostoje razne teorije o roku trajanja zaljubljenosti i zašto parovi vremenom postaju manje srećni u vezi. Psihoterapeut dr Zoran Milivojević kaže da ta najlepša faza odnosa može da potraje i više godina, ali da je to pre izuzetak, a ne pravilo. Međutim, on problem vidi u tome što se ljudi različito ponašaju kada su zaljubljeni i kada se odljube.\n- Dok trepere leptirići u stomaku, partner je najvažniji i sve se njemu podređuje, a kada ta faza prođe, usmeravaju se i na druge prioritete - tvrdi Milivojević. - To se onda doživljava kao negativna promena i razlog za protestovanje, uz očekivanje da se osoba ponaša kao "na početku", ali to više nije moguće. Tada i ona i on moraju da se usklade, da se bolje dogovore oko toga kako da urede vezu tako da bude udobna oboma. Mnogi kažu da treba negovati odnos, a ja bih rekao da treba negovati partnera.\nPsihoterapeut to objašnjava time da kada neko brine o sebi i svojim potrebama, ali i o dečku ili devojci koji na isti način uzvraćaju, veza može da potraje.\n- Ali mnogi to ne čine, jer očekuju da partner brine o njima, ljute se i protestuju, okrivljujući drugu stranu za negativnu promenu - kaže Milivojević.\n« Šta ako uhvatite partnera da vas vara u virtuelnom svetu... Ova stvar će vam otkriti da li zaista ŽELI seks sa vama »


HSK produžni naponski kabl 1.5m ACAR X5 Schuko cena, cene Srbija, prodaja Beograd Novi Sad Niš\nHSK produžni naponski kabl 1.5m ACAR X5 Schuko cene\nTrenutno nemamo slike za HSK produžni naponski kabl 1.5m ACAR X5 Schuko\nEPonuda nije internet prodavnica već Vam omogućava da brzo i lako nađete HSK produžni naponski kabl 1.5m ACAR X5 Schuko po najjeftinijoj ceni. Naš cilj je da kupci budu što bolje informisani o ponudi HSK produžni naponski kabl 1.5m ACAR X5 Schuko na tržištu Srbije. Vrlo lako nalazite željeni proizvod za kategoriju Strujne utičnice cene, ne morate da lutate od sajta do sajta za HSK Strujne utičnice, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za HSK produžni naponski kabl 1.5m ACAR X5 Schuko sa PRODAVCEM. EPonuda ne može da garantuje potpunu tačnost specifikacije i slika za HSK produžni naponski kabl 1.5m ACAR X5 Schuko. Pre kupovine, podatke za HSK produžni naponski kabl 1.5m ACAR X5 Schuko proverite na sajtu PROIZVOĐAČA.


Ub i Železničar idu u Evropu - SportFem\nUb i Železničar idu u Evropu\nEvropska odbojkaška konfederacija (CEV), saopštila je broj mesta po Federacijama za učešće u Evropskim kupovima 2022. godine.\nSrbija ima po dva mesta u obe konkurencije i to po jedno u Ligi šampiona i po jedno u Kupu izazivača, a Odbojkaški savez Srbije je poslao prijave za dve „specijalne pozvinice“ (wild card), po jednu u obe konkurencije za Kup izazivača.\nU kvalifikacijama za Ligu šampiona konkurenciji odbojkašica Srbiju će predstavljati prvak države Ub, dok će u konkurenciji odbojkaša, u grupnoj fazi igrati Vojvodina NS seme iz Novog Sada.\nSara Pavlović novo pojačanje Uba\nZa takmičenje u Kupu izazivača prijavljeni su pobednici Kupa Srbije, Železničar iz Lajkovca u konkurenciji odbojkašica i Ribnica iz Kraljeva u konkurenciji odbojkaša, sa mogućnošću da oba tima pređu u Kupu CEV u zavisnosti od broja prijavljenih ekipa.\nOdbojkaški savez Srbije je poslao prijave za „specijalne pozvinice“ (wild card) u Kupu izazivača za TENT iz Obrenovca u konkurenciji odbojkašica i Niš u konkurenciji odbojkaša, na osnovu plasmana na tabeli Superlige.\nŽreb za Evropske kupove održaće se u petak, 25. juna u 12.30 časova u Evropskom radiodifuznom centru (BCE) u Luksemburgu.\nSrodni članciodbojkapopularnoŽelezničar LajkovacŽOK Ub\nJelena Vulin karijeru nastavlja u Rumuniji\nSvetska federacija analizira ispad Sanje Đurđević